Eider Rodriguez eta Lander Garro izan dira Etxepare–Laboral Kutxa Itzulpengintza Sariaren irabazleak - bizkaie.biz\nEider Rodriguez eta Lander Garro izan dira Etxepare–Laboral Kutxa Itzulpengintza Sariaren irabazleak\nBizkaie! 2020-10-16 12:29 Kulturea\nLan saritua, Rodriguezen Bihotz Handiegia ipuin bildumearen gaztelelaniako itzulpena izan da: Un corazón demasiado grande.\nEtxepare - Laboral Kutxa Itzulpen Saria jatorriz euskeraz idatzi eta argitaratutako literatura lan baten itzulpena saritzeko asmoz sortu eben 2015ean erakundeok, euskeraz idatzitako literaturearen itzulpengintzea eta argitaratzea euskerearen eremu geografikotik kanpo sustatzeko helburuari eutsiz.\nBilbon, Euskadiko Artxibo Historikora batu dira Bingen Zupiria, Eusko Jaurlaritzako Kultura eta Hizkuntza Politika sailburua; Irene Larraza, Etxepare Euskal Institutuko zuzendaria; eta Inaxio Garro, Laboral Kutxako Euskera arduraduna.\nSeigarren edizinoan, Eider Rodriguez eta Lander Garro itzultzaileak izan dira irabazle. Lan saritua, Rodriguezek berak idatzitako Bihotz Handiegia ipuin bildumearen gaztelaniako itzulpena izan da: Un corazón demasiado grande. Bartzelonan egoitzea dauen Literatura Random House etxeak, Penguin Random House Grupo Editorial taldearen parte danak, argitaratu dau lana.\nAurtengo irabazleek gaur bertan jaso dabe saria, Euskadiko Artxibo Historikoan, Bilbon. Bertan izan da Bingen Zupiria Eusko Jaurlaritzako Kultura eta Hizkuntza Politikako sailburua, eta holan adierazi dau sari honen garrantzia, Bernat Etxepareren berbak gogora ekarriz: Liburuak etxekoen plazara ez ezik, mundura jalgiko badira, ezinbestekoa da itzulpengintzea. Beste hizkuntza batzuen plazara heltzeko modua posible egitea. Eider Rodriguezek eta Lander Garrok bikain egin dabe itzulpen-lan hori, lankidetza eraginkorrean, Eider beraren Bihotz handiegia ipuin bilduma gaztelerara itzuliz.\nEtxepare Euskal Institutuko zuzendari Irene Larrazak be, berba batzuk eskaini ditu sari honen helburuaren inguruan: Sari honek euskarazko lanen itzulpengintza eta argitaratzea sustatzea du xede, itzulpengintzak ezinbesteko zubigintza lana egiten dauelako gure literaturearen eta munduko irakurleen, munduko beste kulturen artean.\nSaria nori emon erabagiteko orduan, epaimahaiak itzulpenaren kalitatea izan dau kontuan, baita argitaletxeak egin dauen sustapen lana be. Auto-itzulpena izanagaitik be, epaimahaiak adierazo dauenez, itzulpena ona da eta idazleak ez dau aukerea aprobetxau beste bersino bat egiteko. Izan be, itzulpena jatorrizko obrearen aurrean leiala dala azaldu dabe, ez dabelako aldentzerik antzemon. Argitaletxearen garrantziak be zeregin garrantzitsua izan dau obrearen sustapen plangintzan.\nSariaren seigarren edizio honetan honako honeek osotu dabe epaimahaia: Inaxio Garro, Euskera arduraduna Laboral Kutxan; Garbiñe Iztueta, Etxepare Euskal Institutuko Euskerearen Sustapenerako eta Zabalkunderako zuzendaria; Koldo Biguri, EHUko irakasle eta EIZIEko kidea (Euskerazko Itzultzaile, Zuzentzaile eta Interpreteen Alkartea); Elizabete Manterola, UPV/EHUko irakasle eta EIZIEko kidea; Kizkitza Galartza, Etxepare Euskal Institutuko Literatura Teknikaria, eta Lide Hernando, Etxepare Euskal Institutuko Komunikaznio teknikaria.\nEider Rodriguez (Errenteria, 1977)\nEider Rodriguezek publizidadea eta zinemagintzea ikasi zituan, baina kazetaritzan eta, batez be, literaturan egin ditu ibilbide profesionaleko urte gehienak. The Balde, Oarsoaldeko Hitza, eta Hitzak eta ideiak argitalpenetan kolaboratzaile izan da eta egun irakasle da UPV/EHUn.\nHaren obrak ipuin edo kontakizun laburretan oinarritu dira. 2004an, Eta handik gutxira gaur argitaratu eban; 2007an, Haragia; 2010an Katu jendea (Igartza Saria) eta, 2017an, Bihotz Handiegia. Azken horri esker Euskadi Literatura Saria irabazi eban 2018an. Saiakerea eta umeentzako literatura be jorratu ditu Rodriguezek eta bere obretako batzuk berak zuzenean itzuli ditu gaztelerara; horreetako bat da Etxepare-Laboral Kutxa Itzulpen Sariaren merezidu izan dauen Bihotz Handiegia obrearen itzulpena.\nLander Garro (Errenteria, 1975)\nItzultzaile izateaz gan, kazetaria, idazlea, argazkilaria, ikus-entzunezko lanen errealizatzailea eta gidoilaria be bada. Literaturan narrazinoa, saiakerea eta itzulpengintzea jorratu ditu, baita hainbat obraren diseinu lanak be egin ditu. Ikus-entzunezkoen atalean, Tumatxak lako telebista saio batzuetarako gidoilari lanetan ibili da Garro. Era bereasn, hainbat ikus-entzunezko piezaren zuzendari be bada: Bi urte, lau hilabete eta egun bat izeneko insumisioari buruzko dokumentala da Garroren azkena.\nEtxepare – LABORAL Kutxa Itzulpen Saria\nEtxepare-LABORAL Kutxa Itzulpen Saria 2015. urtean sortu eben jatorriz euskaraz idatzitako literatura-lanen itzulpenak saritzeko, itzulpenak baitira euskal idazleek eta euren lanak nazinoartean zabaltzeko zubia. Sari honek sarritan ezkutuan gelditzen dan itzultzaileen lana nabarmendu eta lehen lerroan jartea dau helburu.\nMundu osoko itzultzaile eta argitaletxeak aurkeztu daitekez sarira, betibe ondorengo baldintzak beteten baditue: aurkeztutako liburua jatorriz euskeraz idatzitako eta argitaratutako literatura lan baten itzulpena izatea eta itzulpen hori 2019. urtean argitaratutakoa izatea, aurtengo edizinoaren kasuan.\n4.000 euroko sari bakarra emoten da, itzultzaileak eta argitaletxeak erdibana banatu deien, izan be, irabazleak nortzuk diran erabagiteko orduan aintzat hartzen dira bai itzulpenaren kalidadea, baita literatura-lana argitaratu dauen argitaletxearen sustapen plana be. Era berean, 2.000 euroko laguntzea jasoko dabe irabazleek saria jasoten Euskal Herrira etorteko edota literatura-lana argitaratu dan herrialdean sustapen lanakaz (aurkezpenak, publizidade kanpainak, etab.) jarraitzeko.\nSari honek Etxepare Euskal Institutuak euskal kulturea sustatu eta nazinoartean ezagutzera emoteko lantzen dituan lan arloakaz bat egiten dau. Literaturearen alorrean, itzulpenak egiteko diru-laguntzak eskaintzeaz gan, euskal idazleentzat bidaia-poltsak emoten ditu eta nazinoarteko liburu azoka eta literatura jaialdietan euskal idazleek parte hartu eta euren lanak aurkeztea ahalbidetzen dau. Era berean, sari honen bitartez Laboral Kutxak euskereari eta euskal kultureari konpromisoa adierazoten deutse.


NEKA opari TXEKE motak\nNEKATURrek opari bonuez gain, hiru opari txeke ezberdin eskaintzen dizkizu, urte guztian eta Nekaturreko edozein ostatuetan erabili ahal izango direnak. Txekeak zure bikote, familia kide, lagunei, enpresa opari bezela eta abarri oparitzeko erabiliak izan daitezke. Era berean, Nekaturrek eskaintzen dituen opari bonuen egonaldiak osatzeko erabiliak izan daitezke. Ezagutu Nekaturreko NEKA opari TXEKEAK, ziur batenbat gustoko duzula.\nZure nekaTXEKEA aukeratu eta bere ezaugarri guztiak ezagutu!!!\nNEKA opari TXEKE granatea\nNEKA opari TXEKEA erosi\nNEKA opari TXEKE morea\nKopuru libreko NEKA opari TXEKEAK\n__€(Zuk erabakitzen duzu kopurua. 50€-tatik aurrera.)\nNEKA opari TXEKEAREN eskaera\nTXEKE DIGITALA – Emailez jaso (kostu gehigarririk gabe)\nTXEKEA PAPEREAN – Posta arruntaz jaso (+ bidalketa gastuak)BIDALKETA GASTUAK: Peninsula 4,50€ / Gainerakoa 10€\nNOLA JASO NAHI DUZU NEKATXEKEA?\nOparitu nahi duzun kopurua. * €\nZenbat opari txeke nahi dituzu? * 1 2 3 4 5 6 7 8\nnekaTXEKEAn atxikitzen den informazioaren hizkuntza aukeratu Castellano Euskara English Français Italiano Deutsch Catalá\nnekaTXEKEAn atxikitzen den informazioaren hizkuntza aukeratu 2: Castellano Euskara English Français Italiano Deutsch Catalá\nnekaTXEKEAn atxikitzen den informazioaren hizkuntza aukeratu 3: Castellano Euskara English Français Italiano Deutsch Catalá\nnekaTXEKEAn atxikitzen den informazioaren hizkuntza aukeratu 4: Castellano Euskara English Français Italiano Deutsch Catalá\nnekaTXEKEAn atxikitzen den informazioaren hizkuntza aukeratu 5: Castellano Euskara English Français Italiano Deutsch Catalá\nnekaTXEKEAn atxikitzen den informazioaren hizkuntza aukeratu 6: Castellano Euskara English Français Italiano Deutsch Catalá\nnekaTXEKEAn atxikitzen den informazioaren hizkuntza aukeratu 7: Castellano Euskara English Français Italiano Deutsch Catalá\nnekaTXEKEAn atxikitzen den informazioaren hizkuntza aukeratu 8: Castellano Euskara English Français Italiano Deutsch Catalá\nNAN / IFK: *\nFaktura beste datu batzuekin nahi dut\nZURE FAKTURAZIO DATUAK\nNEKA opari TXEKEA\nGUZTIRA BEZA GABE: €\nNEKA opari TXEKEen baldintzak\nnekaTXEKEA urte guztian zehar erabilia izan daiteke.\nnekaTXEKEA bertan jarritako balioarengatik trukatua izan ahalko da, aukeratutako Nekaturreko ostatuan ostatua hartzearen ordainketan, edo eta eskainitako zerbitzu edo saldutako produktuengatik.\nnekaTXEKEA hitzartutako zerbitzu guztien edo erositako produktuen guztizko ordainketarako erabili daiteke, edo hauen zati bat ordaintzeko.\nHitzartutako zerbitzu edo erositako produktuen guztizko kopurua nekaTXEKEAREN balioaren baino handiagoa bada, bezeroa aldea ordaintzea behartuta dago.\nHitzartutako zerbitzu edo erositako produktuen guztizko kopurua nekaTXEKEAREN balioa baino txikiagoa bada, bezeroak, ostatuak eskainitako beste zerbitzuren bat hitzartu edo produkturen bat erosi ahal izango du, txekearen balioa osatu arte. Ez da inongo egoeretan inolako diru kopururik bueltatuko.\nnekaTXEKEA bere balioarengatik trukatua izan beharko da ostatu eta egonaldi berdin eta bakarrean.\nnekaTXEKEA bertan jarritako datararte edukiko du balio.\nnekaTXEKEAren erreserba beti NEKATURren bitartez egingo da (943.32.70.90).\nnekaTXEKEA beti logela/apartamendu/etxe oso edo egonaldi batean zehar ostatuak eskainitako zerbitzu zuzen batengatik trukatua izango da.\nnekaTXEKEAren prezioan BEZa barne dago (%10)\nEzeztapenak: Behin erreserba eginda ez da ezeztapenarik onartuko. Soilik datak aldatu ahal izango dira (ostatua mantenduz) jabeari inongo eragozpenik suposatzen ez badio (kasu honetan Nekaturren bitartez ere egin beharko litzake).\nBehin nekaTXEKEaren erosketa eginda, Nekatur ez du inongo kasuetan erosketaren dirurik bueltatuko.\nnekaTXEKEA digitalki (bidalketa gasturik gabe) zein fisikoki posta arruntaz (bidalketa gastuekin) eskuratu daiteke.\nNola erosi NEKA opari TXEKEA\nNekaturreko bulegoan eskuratu daitezke (Zuatzu - Edificio PIA Eraikina - Juan Fermin Gilisagasti, 2 - Oficina 310 Bulegoa - 20.018 Donostia/San Sebastian). Kokapena ikusi\nNekaturren dagoen nekaTXEKEen web fitxaren bitartez eskatu dezakezu


Valentziako Erkidegoa lehena da Internet bidez lurraldeari buruzko doako eta informaziorik gabeko sistema eskaintzen | Consumer\nValentziako Erkidegoa lehena da Internet bidez lurraldeari buruzko doako eta informaziorik gabeko sistema eskaintzen\nErabiltzaileak katastroak, hirigintza planak, naturgune babestuak edo interesguneak kontsultatu ahal izango ditu.\nValentziako Erkidegoa lehen autonomia-erkidegoa da Internet bidezko lurralde-informazioaren sistema herritarrei doan eta askatasunez eskaintzen. Aplikazio horrek aukera ematen du, besteak beste, katastroak, hirigintza planak, naturgune babestuak edo interesguneak seinalatzeko.\n“Lurralde@sit” izeneko sistema sortzeko, Valentziako Erkidegoko 542 udalerri, 230.000 kale, 1.600.000 atari-zenbaki, 90.000 toponimo eta errepide eta kilometro-puntu guztiak hartu dira erreferentziatzat. Abian jartzeko behar den garapen informatikoan eta hardwarean 300.000 euro inbertitu dira, eta proiektuaren oinarrizko kartografiak 3,8 milioi euroko inbertsioa du.\nHala, Valentziako Erkidegoa da lurraldeari buruzko informazio-sistema batean 2-D eta 3-D sartzen lehena, lurraldea ikusteko. Tresna hori, gainera, oso erabilgarria izango da udalen eta Generalitatearen egunerokotasunean, aplikazio ugari baititu; esaterako, larrialdi-zerbitzuen koordinazioan, Valentziako edozein puntu zehaztasun osoz aurkitu ahal izango baita.\nGainera, autonomoek eta ETEek I+G+B arloko proiektuei aurre egin ahal izango diete, adibidez, orain arte kostu ekonomiko handia zutelako egin ezin zituzten proiektuei. Sistemak beste abantaila batzuk ere baditu erabiltzaileentzat, hala nola luzetarako profil bat ateratzea, txirrindularientzako eta bidezidorrentzako ibilbideak ezartzeko, eta ibilbide horietan adieraziko da zenbat denbora beharko duten eta zer aurkituko duten.\naplikazio garapen informatiko hardware-eu información territorial-eu internet, catastros,-eu kontsulta, hirigintza-planak,


Irailaren 22tik 27ra ospatuko da Bilboko Kalealdiaren 21. edizioa - Deia\nIrailaren 22tik 27ra ospatuko da Bilboko Kalealdiaren 21. edizioa\ndeia.eus 09.09.2020 | 15:01\nBilboko Kalealdiaren 21. edizioaren kartela. Bilboko Udala\nBilboko Kalealdiaren 21. edizioaren kartela.\nBILBO. Kostatu da, baina hemen dago jada. Urtero bezala, aurten ere kaleko antzerki eta arteen jaialdia den Bilboko Kalealdia ospatu egingo da. Honakoa 21. edizioa izango da, eta beti bezala Bilboko Udalak antolatuko du jaialdia. Hala, Bilboko kaleak ekintzaz beteko dira irailaren 22tik 27ra.\nProgramazioa kalitatezkoa eta askotarikoa da, adin guztietarako pentsatua. Iraileko aste horretan, bada, Bilboko Kalealdiak nazioarteko 26 konpainiaren 73 emanaldi eta 27 ikuskizun eskainiko ditu. Hala aurreratu dute gaur goizean, prentsaurrekoan, Gonzalo Olabarria Kulturako zinegotziak eta Pedro Ormazabal Jaialdiko zuzendariak.\nCasilda Iturrizar parkean hasiko dira ikuskizunak, hilaren 22an (martitzena), Mystérieuses Coiffures konpainiarekin, "Boni" eta Juan Palomorekin, eta Barsanti Cia taldearekin, 17:00etan. Parkea eta Arriaga Antzokiaren plaza jaialdiko lehen egunetako agertoki nagusiak izango dira. Programazio osoa bi espazio horietan egingo da barikura arte (hilak 25). Egun horretan, emanaldiak lekuz aldatuko dira, Alde Zaharrera, hiriaren auzo ezagun hau kulturaz eta dibertsioz betetzeko, hainbat txokotan: antzokiaren alboan, Areatzako kaian, Areatzan eta Plaza Barrian.\nAurten, gainera, Bizkaia Aretoa – UPV/EHU, Abandoibarran, jaialdiari amaiera emango dion muntaiaren agertokia izango da, domekan (hilak 27), 21:00etatik aurrera: La Glo Zirko Dantza Konpainiak 'Sacred' dantza bertikaleko ikuskizuna eskainiko du. Bilboko konpainia honen proposamenak kontatzen digu itsasorik sakonenetik galaxiarik urruneneraino dena konektatuta dagoela, eta lotura sakratu horrek bat egiten gaituela. 'Sacred'-en, bizitzari nortasuna ematen dioten geometria jainkotiarretan zehar bidaiatzera gonbidatzen gaituzte, gogoeta egitera bultzatzen gaituen dantza eta proiekzioko ikuskizun batekin.\nMuntaietako bakar batean, La Baldufa konpainia katalanaren 'Bye bye, Conffeti' ikuskizunean, gonbidapena beharrezkoa izango da. Gonbidapenak Jaialdiaren Informazio Bulegoan eskuratu daitezke (gehienez, bi gonbidapen pertsona bakoitzeko), Areatzan, irailaren 26an (11:30-14:00 / 17:00-20:00). 'Bye, bye Confetti' lanak hiru pailazo erakutsiko dizkigu, Confetti euren buruzagiaren heriotzagatik negarrez. Antzezlan honetan umorea eta maitasuna barra-barra daude.


Albisteak | Akebai | Page 9\nEuskarari buruzko gogoeta eta bizipen interesgarriak entzuteko aukera bikaina eskaini zigun aurrekoan Portalean egindako “Nola aldatu diren gauzak, kamarada!” izenburuko mahai-inguruak. Serafin Basauri, Luis Alberto Aranberri “Amatiño”, Leire Narbaiza, Nerea Barruetabeña eta Beñat Laskurain, adin-tarte zabala ordezkatzen duten eibartarrek jardun zuten berbetan, Jokin Bergara moderatzaileak gidatuta. Saioa Hamaika Berbaldi ekimenaren barruan Eibarren AKEBAIk antolatuta egin zen[…]\nAKEBAIko Kultura mahaiak kaleratuko du EIBARKO EUSKARAREN AGENDA aurrerantzean\nAurrerantzean EIBARREN AKEBAIko Kultura mahaia arduratu da EIBARKO EUSKARAREN AGENDAZ eta, ikusgarriagoa egiteko, itxura aldatu diote. Beraz, hilero-hilero euskararen agenda kaleratuko dute AKEBAIko Kultura mahaiko kideek, Eibarren euskaraz gozatzeko aukera eskainiko diguten ekitaldien berri modu erakargarri eta erosoan emateko. Asmo hori lortzeko, baina, oso garrantzitsua da informazio iturri fidagarriak eta edukien zabalkunderako kanal egokiak izatea.[…]\nAbenduaren 3an Euskararen Nazioarteko Eguna ospatzen da eta Eibarren ere ederto ospatu genuen, ‘Emon eskua euskeriari’ goiburuari jarraituta, egun osoko egitarauarekin. Aurtengo berritasunetako bat Eibarren AKEBAI plataformak ekimenari eskaini dion babesa, bai arlo logistikoan, bai ekonomikoan izan da. Guinessean egin zen bezala, auzoetatik (Urkizutik, Ipurua-Urkitik eta Amaña-Legarretik) irten ziren kalejirekin hasi genuen eguna, eguerdian, eta[…]\n2017/11/16\tabenduak 3, euskararen eguna\nEuskararen Eguna gero eta gertuago dugu. Aurten, abenduaren 3a domeka izanda, inoiz baino indar gehiagorekin etorriko zaigu eta eibartarron parte-hartzea handiagotzeko aukera eskainiko digu. Eibarko Euskalgintzak eguna benetan berezia izateko asmoarekin antolatutako egitarauarekin bat egin du Eibarren Akebai plataformak. Egitaraua egun osokoa izango da, tartean herri-bazkariak izango duen protagonismo nagusiarekin. Aurtengo Euskararen Egunak “EMON ESKUA[…]


Feedbackerako gidalerroak – smart.radiotraining.eu\nFeedbacka bi noranzkoko bidea da. Jakin behar duzu bai modu eraginkorrean ematen eta modu eraikitzailean jasotzen.Kontzienteki erabakitzerakoan zenbait irizpideren baitan feedbacka eman eta jasotzea, erakutsi egiten duzu garapen pertsonalerako esanahi garrantzitsua daukala berorrek. Ondo egina, feedbacka ez da sufrikarioa, etsigarria edo erabatekoa izan behar, eta zenbat eta gehiago praktikatu, orduan eta hobeto moldatuko zara. Akaso ez da sekula komunikazio bide gogokoena izango enplegatuekin, lankideekin edota nagusiekin aritzeko, baina zure lan esparrua askoz ere eraginkorragoa eta atseginagoa bihurtzeko ahalmena dauka.\n– Informazio gehiagorako: http://www.mindtools.com/pages/article/newTMM_98.htm#sthash.ShFyadjr.dpufLehendabiziko araua: saiatu prozesu eta esperientzia positiboa egiten\nFeedbacka eman aurretik gogoan izan zer dela eta ari zaren egiten. Egoera edo jarduna hobetzea da feedbackaren helburua. Horrelakorik ez duzu lortuko zorrotza, kritikoa eta erasokorra izanez. Sarritan, askoz ere etekin handiagoa aterako duzu jendearengandik zure hurrerapena positiboa eta hobetzera bideratua bada.\nJorratu beharreko gertakariengandik zenbat eta gepe motzerago eman, orduan eta hobeto. Feedbacka ez da inor ezustean harrapatzeko; beraz, zenbat eta lehenago egin, pertsonak are gehiago espero izango du. Honela plantea ezazu: askoz ere errazagoa da ongi egin ez den ordubeteko jardun batez feedbacka egitea, urtebete oso batean alferrik eginiko ordubeteko jardun guztiez aritzea baino.\nHonen salbuespena landu beharreko egoera zinez emozionala denean ematen da. Horrelakoetan, itxaron jende guztia lasaitu bitartean feedbackari ekiteko. Ezin duzu onartu zure burua berotzea eta gerora damu izango duzun zerbait esateko arriskua izatea.\nFeedbacka etengabeko arreta eskatzen duen prozesu bat da. Zerbait esan behar dela uste duzunean, esan. Hau ez da urtean behineko edo hiruhilekoan behineko ekitadi bat. Maiz eginiko feedback informalaren bitartez, jardunaldi formaletan esaniko ezerk ez luke bereziki zaila, harrigarria edo ustekabekoa izan behar.\nEz daukazu testu bat irakurri beharrik, baina argi behar duzu izan zer esango duzun. Honek norabide egokia matentzen eta horri dagozkion gaiei atxikitzen lagunduko zaitu.\nEsan kideei zehazki zertan behar duten hobetu. Honek arrazoietara atxikituko zaitu eta anbiguotasunerako espazio gutxiago izango da. Norbaiti ez dela profesionaltasunez jokatu esateak, zer esan nahi du zehazki? Ozenegiak, lagunkoiegiak, informalegiak, sutsuegiak edota gaiari buruz gutxiegi jantziak izan direla? Gogoan izan zuzenean jaso duzun informazioa erabiltzea: azkar topatuko duzu zure burua toki ezegonkorrean feedbacka beste batzuen bizipenetan oinarrituz ematen hasiz gero.\nSaiatu ez puzten zerbait garrantzitsua esan ahal izateko. “Sekula”, “beti” eta “dena” gisako hitzak ekidin, pertsona defentsiban jarriko baita. Jokamoldeen eragin zuzenaz aritu eta ez jo afera pertsonaletara inori errua leporatzeko.\nAzterketa publikoa ez da estimatua, nahiz eta aitorpen publikoa baden. Gune babestu bat ezarri hizketarako, non ez zaren entzuna edo etena izango.\nErabili “ni” adierazpenetan\nFeedbacka zure ikuspuntutik eman. Horrela beste pertsona etiketatzea saihesten duzu.Esan “haserre eta mindua nengoen nire erreportaia kritikatu zenuenean nire nagusiaren aurrean”, “atzo bihozgabea izan zinen” baino.\nZure eragin-gunea mugatu\nFeedback saio batean ez lirateke bi gai baino gehiago jorratu behar. Beste gairik gehiago, eta beste pertsona etsipenera eramateko edota erasotua sentiarazteko arriskua izango duzu. Horrez gain, pertsonak aldatu ditzakeen edo horietan eragina izan dezakeen gaiei erreparatu.\nAlderdi positiboei buruz ere jardun\nArau egoki bat da zerbait positiboa hartzea abiapuntutzat. Honek pertsona erlaxatzen lagunduko du. Horrela arrakastak zein itxura duen “ikusten” lagunduko du, hurrengo batean pauso egokiak jarrai ditzan.\nZenbait pertsonak hau neurriz gaindi egiteko joera izan dezakete, modu horretan feedback eraikitzailea aspektu positibo larregiren artean ezkutatuz. Horrela, jasotako mezua “hara, jo ta ondo ari naiz” bihurtuko da, “bezeroekin egoki komunikatzen naiz, baina nire harremanetarako abileziak taldekideei ere transmititu behar dizkiet maila bereraino” beharrean.\nIradokizun zehatzak luzatu\nZiurtatu biok dakizuela zer behar den egin egoera hobetzeko. Mezu garrantzitsuenak arduratzen zarela eta pertsona hazten eta garatzen lagundu nahi duzula behar du izan. Helburuak finkatu eta antolatu nola gainbegiratu eta ebaluatu aitzinatzea.\nBaliteke guztiarekin ados ez egotea, beraz, ideia egokia da pertsonei beraien ikuspuntua emateko eskatzea. “Zein da honekiko zure erreakzioa?” edota “bidezkoa al da gertaturikoaren interpretazio hau?” gisako esaldiak erabili. Erantzunari modu aktiboan aditu eta saiatu hobekuntzarako zenbait iradokizun ematen. Horrela aiseago izango du irtenbide bat edukitzea eta horri jarraitzeko gogoak izatea. Erretolika botatzen ari zarenaren inpresioa ekiditeko, “ona”,, “txarra”, behar” eta horien gisako hitzak ekidin.\nJarduna hobetzea da feedbackaren oinarririk garrantzitsuena. Neurtu egin behar duzu ea hobekuntza hori ematen ari den ala ez, aurrera egin ahala doitzen joateko. Ziurtatu zure elkarrizketak nolabait jasotzen direla, eta eztabaidatu zer ari den eraginkorra izaten eta zer behar den aldatu.


Arrisku egoera biharko, martitzeneko ilunabarreko 03:00ak inguru hasiko da eta 18:00ak arte luzatuko da, leku haizetsuak ez diren tokietan 90 kilometro ordutik gorako haize boladak izan daitezkeelarik.\n(Bilbon, 2016ko otsailak 8).- Bilboko Udalak jakinarazi gura du, alerta horiko egoera izango dela, haize boladak direla eta bihar martitzenerako, otsailak 9. Hego-mendebaldeko haizeak moderatutik oso bortitzak izatera pasako dira eta 90 km/ordutik gorakoak izan daitezke leku haizetsuak ez diren tokietan bihar martitzenerako, otsailak 9, ilunabarreko 09:00etatik 18:00etara bitartean.\nAurreikuspen hauen ondorioz, Bilboko Udaleko Herritarren Segurtasun Sailak honako prebentzio neurri hauek hartzea gomendatzen die hiritarrei:\nAte-leihoak ixtea eta haizeak eroan eta istripuak eragin ditzaketen tresnak kentzea kanpoaldetik (lorontziak, arropak esekitokietatik eta abar).\nKontu handia jartzea kalean jarritako behin-behineko aldamioen azpitik ibiltzean.\nMerkataritzako lokalek kalean ondo tinkatu barik dituzten olanak, mahaitxoak eta antzekoak kentzea.\nAldamio, obretako hesi eta behin-behineko instalazioen arduradunek behar diren segurtasun-neurriak hartuko dituzte instalazio horietan.\nErrepidean ibiltzea saihestu. Autoa erabili behar izanez gero, kontu handia eduki leku zabaletatik eta zubietatik igarotzean.\nErlaitz, horma, zuhaitz eta publizitate paneletatik urrundu eta kontuz ibili eraikitze bidean edo egoera kaxkarrean dauden eraikinen aldamenean.\nOro har, norabait joatekotan, eguraldiaren iragarpen hau aintzat hartzeko eskatzen dizuegu, haize-bolada indartsu horiek eragin dezakeen arriskutik babesteko (zuhaitzak jaustea, haizeak eroandako tresnak), eta arreta berezia jartzeko autoa hartu behar izanez gero.\n092 – UDALTZAINGOA


Extefana Irastortza hendaiar olerkariaren gorazarrez • ZUZEU\nExtefana Irastortza hendaiar olerkariaren gorazarrez –\nFamiliaren kontuak eta haur eta gazte garaiak\nJakina da, euskaldunen artean iheslarien eta desertoreen kopuru handia izan zela. Hori dela eta, mugatik gertu bizi ziren soldaduei ez zieten etxera etortzeko baimenik edo deskantsurik ematen. Baina lehen alaba sortu zitzaionean baimena eman zioten. Hendaiako etxean hamabost egun pasatu zituen eta gerlara berriz itzuli behar zenean, aitak erran zion: “Zertarako joan behar duk hara, heure burua eta besteak hiltzera? Nik pasatuko haut, beste aldera mendiz”. Eta horrela egin zuen. Bi urte eta erdi berantago emaztea eta alaba ere gau batez, mendiz, eta artzain baten laguntzaz, Berara pasatu ziren. Altzan izeba bat zuten eta haren baserrian hamabi urtez bizi izan ziren. Altzan zirela, 1925ean sortu zen Extefana.\nExtefana Irastortza, olerkari\nExtefana Irastortza idazle\nExtefana Irastortza Extefana Irastortza


"Aldaketaren bigarren urteurrena" -Alvaro Castillo- halabedi\n“Aldaketaren bigarren urteurrena” -Alvaro Castillo-\nBadira bi urte Gasteizera aldaketaren lehen izpia heldu zenetik; itxaropenez beteriko izpi beroa. Izan ere, 2015eko ekainaren 13an, gasteiztarrok hautetsontzietan zein kaleetan esandakoari jarraiki, gehiengo aurrerakoi batek Javier Maroto alkate ohia kaleratu zuen, Gorka Urtaran gure hiriko alkate eginez. Egun hartan poza eta zirrara izan ziren nagusi. Garai ilun eta lotsagarri bat atzean utzi genuen, guztion artean Gasteiz anitz, parekide, koloredun eta euskalduna eraikitzeko.\nAski ezagunak diren egun hartako sentipenak albo batera utzita, gogoeta egin daiteke bi urte bete diren honetan, nahiz eta proiektu eta erronka nagusiak etortzeke dauden.\nLehenengo eta behin, ezin da ahaztu zer-nolako herentzia jaso zuen Urtaranen Gobernuak: 68 milioi euroko zulo ekonomikoa, alajaina! Arazo honi, erantzunak eman zitzaizkion akordio historiko batek ahalbideturiko neurrien bitartez. Jakina denez, 2016ko aurrekontua Gasteizko indar politiko guztiek babestu zuten. Guztiak, bat izan ezik: zein eta Alderdi Popularra (PP)! Neurri horiek arazo ekonomiko larri hura konponduz joan dira, hiritarron bizi kalitatean eragin kaltegarririk izan gabe.\nPrograma politikoa betetzeaz beste, ideologikoki ezinbestekoa da Gasteizek eman duen 180ºtako bira aztertzea. Hori aunitz ikusgarria da Urtaranen gobernuak izan dituen oinarriei so eginez. Esate baterako, garrantzi handia eman zaio elkarbizitzaren babesari, tentsio politiko eta sozialaren jaitsiera sustatuz, akordioak bilatuz eta gatazkak ekidituz.\nGasteizen eman den beste aldaketa bat ekonomiarekin zerikusia du, langabezi-tasa nabarmenki egin baitu behera. 20.000 langabetu gasteiztar izatetik, 17.000 izatera pasatu gara. Hau da, 3.000 langabetu gasteiztar gutxiago daude. Nahikoa ez den arren, berri ona da, eta hiria bide onetik doala berretsi baino ez du egiten.\nAldaketaren egunetik, gutxi batzuk aurreko urteetan gure hiriari jarritako usan garratzak ihes egin du. Hiritarron parte-hartzea sustatu da. Gardentasunean pauso erraldoiak eman dira, Gasteiz abangoardian jarriz. Mugikortasuna hobetu da, hala nola, laster martxan jarriko diren tranbiaren proiektuekin, bus expresarekin eta trenaren lurperatzearekin. Auzo zaharrentzako makina bat proiektu aurkeztu dira, Koroatze auzoaren berriztea edota diru-laguntzak kasu. Eta, besteak beste, erdiguneako merkataritzaren suspertzea ondorio izango duen Masterplana aurkeztu da. Beste era batean esanda, berri usaina Gasteizera heldu da.\nProiektu hauen eta beste askoren emaitza nagusiak 2017 urte honetan zehar ikusiko dira, ziur. Eman eta emango diren aldaketa guztiak gizarte eta indarpolitikoen arteko akordioen bidez lortzeaz gain, instituzioen arteko elkarlanari zor zaizkio. Aurreko urteetako giro gatazkatsua alde batera utzita, lankidetza eta elkarrizketa oinarritzat hartu dira. Eta, erabaki honen onurak agerikoak izan dira; besteak beste, Eusko Jaurlaritzak Gasteizen hiriburutasun kanona bikoiztu izana, 40 miloi eurotara helduta.\nEdonola ere, jazo den aldaketa mota definitzeko hitza OREKA izango litzateke: Gasteizek aurrera egiteko, gasteiztarron gehiengoaren aburua batzeko gai izatea. PPren\neskuin muturrak edonolako akordioak zeharo baztertzen ditu, hiriaren kaltetan, Urtarani EH Bilduren mende egotea egozten dion bitartean; EH Bilduk, bere aldetik, datu guzti hauekin ezikusiarena egiten du, eta Urtarani PPren alboan egotea aurpegiratzen dio.\nBi muturrek horrelakoak esatea esanguratsua da, oso, hiri honetan aldaketak zentralitatea irudikatzen duela esan nahi baitu.\nMuturren jarrera, ez da, ordea, berri ona, inolaz ere. Tamalez, badirudi batzuk aldaketa egun horretarik, ekainaren 13 horretarik, ezer ikasi ez dutela. Irakaspenik atera ez dutela. Gasteiz guztion artean eraiki nahi ez dutela.\nHala ere, hiritarrok Gasteizek emandako aldaketak suposaturiko progesua kontuan harturik, argi dugu itxaropentsu egon bagaudela. Baita exijente izan gaitezkeela ere, gure ordezkariei hiriaren onerako akordioak bila ditzatela eskatuz.\nBadira bi urte alkatez aldatu ginenetik eta alkateak akordioaren bide hori hartu zuenetik. Ea gainontzeko taldeak berriro batzen zaizkion, 2016an gertatu bezala. Ez da berandu. Aurrera jarraitu nahi dugu.\nPodcast-a: Entzun lehiotxo berri batean | Jeitsi (Duration: 5:14 — 2.4MB) | Embed


Josep Comín, Bartzelonako Itsas Ospitaleko bihotz-gutxiegitasunaren programako zuzendaria | Consumer\nJosep Comín, Bartzelonako Itsas Ospitaleko bihotz-gutxiegitasunaren programako zuzendaria\n«Bihotz-gutxiegitasuna da bihotzeko gaixotasunik beldurgarriena»\nBihotz-gutxiegitasunak minbizia edo hiesa baino gehiago hiltzen du. 'Bihotzeko minbizia' dela esan daiteke, baina oso gaixotasun ezezaguna da. Mezu ezkor hori gorabehera, baliabide onak daude hura tratatzeko. Horren erakusgarri da Bartzelonako Itsas Ospitaleak bultzatutako web gune berri bat eta paziente adituen irudia sortzea, gaixoak prestatzeko. Zentroaren helburua da gaixoen autozaintza sustatzea, beste gaixotasun kroniko batzuetan egiten den bezala, Josep Comín Colet kardiologiako mediku atxikiak eta Bartzelonako ospitaleko bihotz-gutxiegitasuneko programaren koordinatzaileak azaldu duenez.\nOsasun aurrekontuaren %2 baino gehiago bihotz-gutxiegitasunerako erabiltzen da. Gastu horren %70 pazienteen ospitalizazioarekin lotuta dago. Arreta intentsiborik ezean, pazienteen %45 ospitaleratu eta hurrengo urtean hiltzen dira. Bihotz Gutxiegitasuneko Programa edo Unitateetan kontrolatuz gero, gaixotasun hori duten pertsonen bilakaera hobetu egiten da; izan ere, heriotza eta ospitaleratzea murrizten laguntzen du, bizi-kalitatea hobetzen du eta botikak erabiltzeko tasa eraginkorragoa lortzen du.\nOrain, programa horietako bat duen Itsas Ospitaleak haratago joan nahi izan du, eta www.hospitalaldelmar.cat/gutxiegitasun kardiakoa webgunea jarri du abian, paziente eta senideei ospitaleko bihotz-gutxiegitasunaren programako profesionalekin harreman zuzena izateko. Webaren helburua pazienteentzako komunikazio- eta hezkuntza-tresna izatea da.\nIzan ere, beste helburu nagusia 'paziente adituaren' irudia sortzea eta finkatzea da. Paziente hori, Josep Comínek dioen bezala, hasieran gaixoari buruz hitz egingo dute, ahalik eta gehien ezagut dezaten. Asmoa da aditu horiek beste gaixo batzuk prestatzea, haiek baino hobeto, egoera berean dauden pertsonak ulertu eta laguntzeko.\nbihotzeko gaixotasun hospital-eu insuficiencia-eu pacientes-eu


Agerkunderako gunea: Iza & Salmeron - Lazzaretto vecchio\nHasiera » bAst » Agerkunderako gunea: Iza & Salmeron\nAgerkunderako gunea: Iza & Salmeron\nAdinean aurrera egin ahala, betiko gaiak datoz artistaren gogora: bizitza, heriotza, jasan beharra, … eta maiz izkin egiten zaion erlijioa ere bai. Donostiako Elizbarrutiaren museoan erakusketa egiteak badu zeresanik. Galeria eta erakuslekuetatik museo honetara aldatzea, kontuan hartzeko urratsa dukegu. Ikonografia kristaua interpretatzea izan dute oraingoan artistek zeregin. Erakusketara doan ikusleak errango du, interpretazio hori nolakoa iruditu zaion.\nMikel Babiano artezalearen hitzak ditugu honako hauek:\nGorka Salmeronek (Legazpi, 1969) eta Joxan Izak (Bergara, 1961) elkarrekin antolatu duten lehen erakusketa da hau. Zehatzagoak izateko, ikonografia kristauaren inguruko interpretazio pertsonala topatuko dugu hemen. Biek ala biek ibilbide artistiko oparoa daukate eta diziplina asko jorratu dute: argazkilaritza, margolaritza, grabatua, eskultura, musika… Horren adierazgarri da erakusketa, ezin hobeto islatzen baitu lengoaia ezberdinek elkar elikatzen eta aberasten dutela leku berean aurkezten ditugunean.\nIkusgai dauden lanak urtetan zehar eginak eta beren-beregi hautatuak izan dira. Izaren kasuan, zaharrena 1985ekoa da; Salmeroni dagokionez, 1988koa. Eredu zehatz horiek nahiz beste guztiak sortzaileen izaera eklektikoaz mintzo zaizkigu, baita materialek, teknikak eta sorkuntza prozesuak beraientzat duten garrantziaz ere. Horrez gain, abstrakzioaren eta arte figuratiboaren arteko nahasketa aurkituko dugu lanotan.\nArtistek ikusleekiko elkarreragina sustatu nahi dute, bisitariek artelanei esanahi askotarikoa ematen dieten neurrian. Horrela, lan horiek interpretazio ugari izan ditzakete eta ikusi, sentitu, pentsatu eta kontzientzia hartzera gonbidatzen gaituzte; sortzaileen imajinarioan sortuak dira, baina galdera eta gai unibertsalez dihardute.\nEra berean, artelanen eite misteriotsu eta transzendentea antzeman dezakegu, Artaud-en arabera sorkuntza artistiko orok izan behar lukeen gisan. Batzuek iraganeko mamuak berpizten dituzte, edo hatzak orainaldiko zaurietan sartzera derrigortzen gaituzte edo etorkizuneko izurriteak aurreikusten laguntzen digute.\nLaburbilduz, argi dago Salmeron eta Iza alkimista handiak direla, gai direlako materialen errealitate hautemangarri eta denborazkotik abiatuta sustraietaraino astinduko gaituzten nahiz ezinegona eragingo diguten ideia berriak sortzeko. Zientzialari zaharrek mundua urre bihurtu nahi zuten bezala, bi artistek argia dute oraingoan bidelagun, erlijio eta arte kristauan izugarrizko pisua daukan elementua, hain zuzen. Haatik, ezin ahaztu sortzaileek gogorarazi nahi digutena: ez da itzalik gabeko argirik.\nEdorta Kortadi arte-kritikoa, Mikel Babiano artezalea, Joxan Iza eta Gorka Salmeron artistak.\nGogoa aldizkaria 2021-05-09\n2021(e)ko maiatza (3)


Bilboko Kalealdia 2020 - Kulturklik\nBilboko Kalealdia 2020\nBilbao 2020(e)ko irailaren 22(e)tik 2020(e)ko irailaren 27(e)ra\nKalealdia 2020: egitaraua (pdf)\nKalealdia 2020: prentsa dosierra (pdf)\nBILBOKO KALEALDIA kaleko antzerki eta arteen jaialdia urtero antolatzen du Bilboko Udalak. Aurten, jaialdiaren 21. edizioa izango da, irailaren 22tik 27ra, azken hilabeteetako osasun-krisiaren ondorioz birprogramatu egin baita.\nProgramazioa kalitatezkoa eta askotarikoa da, adin guztietarako pentsatua. Iraileko aste horretan, bada, BILBOKO KALEALDIAKnazioarteko 26 konpainiaren 73 emanaldi eta 27 ikuskizun eskainiko ditu.\nDatorren udazkenean, BILBOKO KALEALDIKO ikuskizunak hiriko zazpi espaziotan egingo dira: Casilda Iturrizar parkea, Areatzako kaia, Areatza, Arriagako plaza, Arriagako antzokiko alboa, Bizkaia Aretoa–UPV/EHU eta Plaza Barria. Emanaldiok hainbat diziplinatakoak izango dira: kale-antzerkia, zirkoa, dantza, dantza bertikala, clown, musika eta instalazio eszenikoak. Horrela, iraileko egun horietan Bilbo biziz eta kulturaz beteriko hiri bat izango da.\nJaialdiaren edizio berri honetara gonbidatutako konpainia guztietatik 13 Euskal Herrikoak dira: jaialdiak apustu garbia egiten du bertoko kulturaren alde eta hemen dauzkagun punta-puntako proposamenen alde. Horiez gain, Bilboko Kalealdian Estatuko 10 konpainia eta nazioarteko 3 egongo dira: bi Frantziatik etorriak (Europako erreferente nagusia kale-antzerkian), eta hirugarrena Belgikakoa. Guztiek jaialdiko ohiko agertokietan ikusi ahalko ditugun muntaiak ekarriko dituzte Bizkaiko hiriburura.\nCasilda Iturrizar parkean hasiko dira ikuskizunak, hilaren 22an (martitzena), Mystérieuses Coiffures konpainiarekin, “Boni” eta Juan Palomorekin, eta Barsanti Cia taldearekin, 17:00etan. Parkea eta Arriaga Antzokiaren plaza jaialdiko lehen egunetako agertoki nagusiak izango dira. Programazio osoa bi espazio horietan egingo da barikura arte (hilak 25). Egun horretan, emanaldiak lekuz aldatuko dira, Alde Zaharrera, hiriaren auzo ezagun hau kulturaz eta dibertsioz betetzeko, hainbat txokotan: antzokiaren alboan, Areatzako kaian, Areatzan eta Plaza Barrian.\nAurten, gainera, Bizkaia Aretoa – UPV/EHU, Abandoibarran, jaialdiari amaiera emango dion muntaiaren agertokia izango da, domekan (hilak 27), 21:00etatik aurrera: La Glo Zirko Dantza Konpainiak ‘Sacred’ dantza bertikaleko ikuskizuna eskainiko du. Bilboko konpainia honen proposamenak kontatzen digu itsasorik sakonenetik galaxiarik urruneneraino dena konektatuta dagoela, eta lotura sakratu horrek bat egiten gaituela. ‘Sacred’-en, bizitzari nortasuna ematen dioten geometria jainkotiarretan zehar bidaiatzera gonbidatzen gaituzte, gogoeta egitera bultzatzen gaituen dantza eta proiekzioko ikuskizun batekin.\nBilboko Kalealdiaren edizio honetan, programazio guztia sarrera librekoa izango da. Aurrekoetan ez bezala, ez da karparik egongo.\nMuntaietako bakar batean, La Baldufa konpainia katalanaren ‘Bye bye, Conffeti’ ikuskizunean, gonbidapena beharrezkoa izango da. Gonbidapenak Jaialdiaren Informazio Bulegoan eskuratu daitezke (gehienez, bi gonbidapen pertsona bakoitzeko), Areatzan, irailaren 26an (11:30-14:00 / 17:00-20:00). ‘Bye, bye Confetti’ lanak hiru pailazo erakutsiko dizkigu, Confetti euren buruzagiaren heriotzagatik negarrez. Antzezlan honetan umorea eta maitasuna barra-barra daude.\nESTREINALDIAK ESTATUAN ETA EUSKADIN\nBilboko Kalealdiko programak hiru estreinaldi eskaintzen ditu Estatuan eta beste hiru Euskadin.\nEstatuko estreinaldietan, batetik, Barsanti Cia dago, “Pin, Pan, Pun, Sergio ta Erramun” ikuskizunarekin. Bertan, hasieran osasun-protokoloa betetzen ez duen lagun arteko batzar bat zirudiena beste gauza bat da: kale-antzerkiko saio bat. Normaltasun berriaz umorez, modu ludiko eta dibertigarrian jardungo dute.\nBestalde, Deabru Beltzak euskal konpainiak ‘Dibertidantza’ musika-ikuskizuna estreinatuko du: musikaz, jolasez eta dantzaz eratutako formula berezi bat da, plaza hankaz gora jarriko duena.\nHirugarren estreinaldia Mystérieuses Coiffures taldearena izango da: ‘El mundo de los colores’.\nEuskadin estreinako aldiz ikusiko ditugun proposamenen artean Balbàl Company, Claire Ducreux & Toni Mira eta Daraomaï Cie konpainiak daude.\nBalbàl Company frantsesek ‘Ninguna palabra’ lana eskainiko dute. Airean, akrobaziekin, euren mundua eta ikuspegia konpartituko dituzte publikoarekin, esekitako gorputzen laborategi bat eratuta.\nClaire Ducreux & Toni Mira-k, aldiz, ‘Avec Les temps’ lanarekin, samurtasunaren, konfiantzaren eta umorearen garrantzia erakusten dute, mundu honetan aurrera egiteko beharrezkoak direlakoan. Bestalde, Daraomaï Cie taldea, hau ere frantsesa, ‘Corps de bois’ lanarekin iritsiko da gurera. Emanaldi honetan, balentria bati buruz hitz egiten dute: erortzen eta nekaezintasunez altxatzen direnei buruz, arauari erronka egiten dion gorputz bat onartzeari buruz.\nProgramazioaren barruan, Bucraá Circus konpainia nabarmentzen da. Bi pailazok osatzen dute, Pau Palausek eta Fernando Villellak, biak ere erregistro artistiko eta profesional zabalekoak. Pailazo hauek ‘El gran final’ aurkeztuko dute. Tragikomedia bat da, eta bi pailazo berriro aurkitzen dutenekoa kontatzen du. Aspaldi banatu behar izan ziren, Gerra Zibila piztu zenean. Irailaren 22an eta 23an ikusi ahalko da, Casilda Iturrizar parkean, 19:00etan.\nAurten, “eia” zirku-konpainiak bi ikuskizun ekarriko ditu Bilbora. Haietako bat, ‘inTarsi’, elkartzearen handitasunaz eta sentimenduen eraldaketaz aritzen da. Etengabe mugitzen ari den zirkua, ikuskizun indartsu, poetiko, dibertigarri eta gizatiarra, gizakia den piztia arraro horrenganako maitasun zintzoa pizten duen unea. Ikuskizun honek sari garrantzitsuak jaso ditu, adibidez 2017ko MAX saria ikuskizun berri onenari. Irailaren 26an, zapatua, 22:00etan ikusi ahalko da Arriaga antzokiko plazan.\n‘Mulïer’ ikuskizunarekin ezusteko ederra emango die Maduixa CIA konpainia valentziarrak irailaren 25ean Arriaga Antzokiko plazara datozen pertsonei, 22:00etatik aurrera. ‘Mulïer’ hanka-luzeen gaineko dantza-ikuskizuna da, bost dantzarik interpretatua. Oso sari garrantzitsuak eskuratu ditu: Max saria kaleko ikuskizun onenari eta musika-konposizio onenari, Moritz Fira Tàrrega saria kaleko estreinaldi onenari, eta Umore Azoka saria ikuskizun onenari.\nBILBOKO KALEALDIAK aurten Alodeyá, Balbàl Company, Daromaï Cie eta Nom Provisional Cia konpainien ikuskizunak hartuko ditu, guztiak ere “TRAVESÍA – PIRINEOS DE CIRCO” mugaz gaindiko proiektuak diruz lagundutakoak (Bilboko Udala proiektu horretako partaide da). Proiektuaren helburua da mugaz gaindiko espazioan zirku-artisten enplegua sustatzea, akonpainamendu-metodoak aldatuz eta sektorearen erronka berriei egokituz.\n13 EUSKAL KONPAINIA\nMystérieuses Coiffures, “Boni” eta Juan Palomo, Barsanti Cia, Arriera, El Mono Habitado, Kukai Dantza, Markeliñe, Organik Dantza – Antzerki, Hika Teatroa, Deabru Beltzak, La Glo Zirko Dantza Konpainia, Erre Produkzioak eta Zanguango Teatro euskal konpainiek euren ikuskizunik berrienak erakutsiko dizkigute jaialdiaren testuinguruan, eta zenbait proposamen konpartituko dituzte: dantza, zirkua, kaleko antzerkia eta clowna, adibidez.\nHaien artean Markeliñeren muntaia nabarmendu beharko genuke. Konpainia honek gauarekin jokatzen du, kontraste handiko soinu-atmosfera ikusgarriak sortuz. Keinuen bidezko interpretazioa, plataforma mugikorren erabilera, dantza, txotxongilo erraldoiak eta suaren magia dira “PSIKE” ikuskizunaren osagai nagusiak: show dinamiko, zirraragarri, komiko eta kartsua. Irailaren 24ko 21:30ean aurkeztuko dute, Arriaga Antzokiaren plazan.\n‘Kirol legez / Fair play’ emanaldia ere, Kukai Dantzarena, aipatu beharko genuke. Musikak protagonismo berezia dauka ikuskizun honetan, sei dantzarirekin eta DJ batekin, zuzenean (irailaren 23an, 21:30ean, Arriaga Antzokiko plazan). Gasteizko Zanguango Teatro konpainiaren saioa ere aipagarria da: ‘Al otro lado’. Ikuskizun honetan, zenbait pertsonaia kalera irtengo dira, teloi mugikor batekin, eta aurkitzen dituzten eguneroko bizitzako eszenen alderdi magiko eta harrigarriak erakutsiko dizkigute (irailaren 27an, domeka, 17:30ean eta 19:30ean, Areatzan).\nModu berean, “EDEN” ikuskizuna aipatu behar dugu, Arriera konpainiarena. KARRIKAN plataformaren laguntzaren laugarren deialdiko bi proiektu irabazleetako bat izan da.\nCASILDA ITURRIZAR PARKEKO AGERTOKIA\nCasilda Iturrizar parkea Bilboko Kalealdiko agertoki nagusietako bat izango da berriro ere. Bertako apainketa, aurten ere, Mystérieuses Coiffures-en eskutik etorriko da, loreen erabateko protagonismoarekin. “Koloreen mundua” proposamenarekin, parkera hurbiltzen diren pertsonak zur eta lur geratuko dira. Parke honetan egingo dira 73 ikuskizunetatik 33, irailaren 22, 23 eta 24an.\nBilboko Kalealdiko ikuskizunen egunak eta ordutegiak eta bakoitzaren informazioa erantsitako txostenean eta esteka honetan ikusi daitezke.\nData 2020(e)ko irailaren 22(e)tik 2020(e)ko irailaren 27(e)ra\nKalealdia 2020 dossier.pdf


Irailean berbalaguna – Egizu elkartea\nGiro ona aprobetxatzeko udako berbalagunok lotzen jarraituko dugu, astearteetan eta asteazkenetan, uztailean egin bezala. Interesatzen bazaizu eta egun hauetakoren batean arratsaldez ahal baduzu, deitu (619 935 541), eta lotuko gara!\nUrritik aurrera martxan hasiko dira iazko taldeak. Berbalagun berrientzat izena emateko epea urriaren amaierara arte luzatuko dugu, eta horrela azaroan Getxoko berbalagun guztion topaketa egingo dugu.\nIkasturte berri on, eta animo! Dabilen mihiari ez zaio goroldiorik lotzen 🙂\nrozio2011-09-05T12:21:46+02:002011-09-05|agenda, berbalagunok, egizu|0 Comments


Alderdikeriak (bandoen borrokak) — Oñatiko udala\nGaribaitarren (eskuin) eta Uribarritaren harmarriek (ezker)\ngaur egungo Oñatiko harmarria osatzen dute\nEuskal Herri osoan gertatu zen bezala, Oñatin ere eragin handia izan zuten alderdikeri edo bandoek. Bi leinuetan banatuta aurketizen ziren Oñatin; Garibaitarrak eta Uribarritarrak.\nGaribaitarrak: Ganboatarrak ziren, Oñatiko kontea bexalaxe. Arranoa zen beraien ikurra. Haranean eta antzinako hiri-gunetan bizi ziren. Ekonomikoki aurreratuak eta Nafarroaren Erresumaran aldekoak.\nUribarritarrak: (Oinaztarrak). Orein bat zuten ikurtzat. Mendietan eta hiri-gune berrietan bizi ziren. Abeltzantza zuten bizibidetzat eta Gaztelako Erresumaren aldekoak ziren.\nBi bandoen ikurrak gaur egungo Oñatiko herriaren harmarriaren gainek bi koartelak dira; azpiko koartelak, berriz, bien arteko borroka adierazten du.\nAlderdien tankera desberdinak\n1.- Kanpoko eta Oñatiko alderdien arteko borrokak\nEkitaldirik latzenak bi izan ziren. Bata Oñati eta Leinztarren arteko iskanbila, eta bestea, Oñatiko kontea eta Arrasateko herriaren artekoa, ondorioz Arrasateko sutea ekarriko zuena.\n2.- Oñatiko alderdien borrokak\nBadirudi gertatuko iskanbilak batez ere ahozko haserreak izan zirela. Borroka hauen helburua herrian boterea lortzea zen. Hala ere, arazoa konpontezina zenez, azkenean erdiko bideak hartu ziren, hau da, boterea banatzea. Horixe gertatu zen, adibidez, alkatea aukeratzeko arazoarekin: Urte paretan Garibaitarren aldekoa izango zen alkatea eta urte ez-paretan Uribarritarra. Izan zere, pribilegio hoenk 1745 urterarte iraun zuen.\n3.- Gipuzkoako Hermandade eta alderdien arteko borrokak\nArrasateko sutearen ondorioz, garaiko gaztelako erregea zen Enrike IV.ak, Hermandadearen laguntzarekin, zenbait neurri hartu zituen. Horietako bat ahaideen dorretxeak inaustea izango zen. Alderdiak aurre egin zieten etsaiei baina azkenean, etsi egin izan behar zuten. Ondorioz, Iñigo Gebarak orduko Oñatiko Jaunak, bi urtetako herbestea jaso zuen "en tierra de moros", garaiko dokumentuek dioten bezala.\nEuropa osoan XI. mendean hasitako gorakada sozio-ekonomiakoak XIV. mendean planto egin zuen, krisialdi batzuk zirela medio. Goseteak eta izurriteak biztanlegoaren beherakada nabarmena dakarte. Izurrite ospetsuena, 1348 urteko Izurrite Beltza da; 25 milioi hil ziren europan eta beste 23 milioi asian. Era berean, elikagaien salneurrien gorakada izan zen. Baina krisialdia guztiz areagotu zuena eguraldiaren aldaketa izan zen. Klima aldaketak urteko uztak galdu edo erdiratzea ekarri zuen. Gosea etorri zen, gorputzen ahultzea, gaitzak... izurriteak, eta berriz prezioen gorakada, eskaintza eskaria baino urriagoa baitzen. Ondorio soziala garbia da, haserrealdi eta matxinada garaia.\nErtaroko krisialdiaren testuinguruan, bizirik irauteko norgehiagoka ihardungo zuten botere alderdiek. Alderdiak, zenbait jauntxok boterea galtzeko asmorik ez eta, senide bereko multzo batek -leinu edo linajeak- eginiko borrokak dira. Gipuzkoan, Bizkaian eta Araban bi lehinu ziren protagonista; Oinaztarrak eta Ganboatarrak. Eta bien erdian, botere berri bat, herri edo hiri libreena.


Hitza hits - 27zapata | 27zapata\nHasiera » Bizhitsa » Hitza hits\nGaur ere etxerakoan buzoitik hartu eta papera birziklatzeko kutxara bota dut Urolakostako Hitza. Goizean 8etarako ateratzen naiz etxetik eta ez naiz arratsera arte bueltatzen. Eta ordurako gazta zaharra baino lizunduago daude zerbitzen dizkidan notiziak. 7 urte badira Urola Kosta eskualdeak Hitza duenetik. 1641 ale ere atera ditu. Eta uste dut kritikarako garaia iritsia dela.\nBazkide naiz Hitza sortu zenetik. Eta asteburuetan ez bada, ez dut Hitza etxean ia sekula irakurri plazaratu zen egunetik, besteak beste, banaketa oso oso berandu egiten dutelako. Eta ordutik euritan askotan busti izan ditut galtzerdiak eta galdera hau egin izan diot nire buruari: sareak orainkariak zerbitzen dizkidan bitartean, zer eskaintzen dit gaur egun niri Hitzak? Eguneko segundu apur batzutako bistadizo azkarra (etxetik kanpo beste nonbait irakurria klaro), eta… eta kitto!\nEz baitut intereseko gauza gehiegi aurkitzen kazetan. Ez baitut iritzi artikulu gomendagarri gehiegi topatzen, ez herri honek aurrera egiteko autokritika eta hausnarketa sakonik, ikerkuntza kazetaritzatik batere ez, eta dena da gertatuaren kronika arina, azalekoa edo iragarpen soila. Politikakerietan ainguratua gehiegiegitan.\nHori bai, Hitzari esker ondo ikasi dut Urola Kosta eskualdean dagoela Zarautz, baina, andre jaunok, nik ez dut eskualdea bizi: nire herriko berriak jarraitzen ditut baina ez zait gehiegi interesatzen Azkoitia, Zestoa eta Aiako berri izenburutik aurrera. Ez ditut 8 orri behar. Gehiago: ez ditut orriak behar.\nEuskararekiko konpromisoz naiz Hitzako bazkide, ez produktu erakargarria zaidalako. Eta ez gaude euskalgintzan estrategikoak diren eremuetan apustuak galtzeko. Nire uste apalean behintzat Hitzak ez du jarri genion erronka nagusia betetzen. Ez du jendea euskaraz irakurtzera animatzen eta ez du periodico vascoaren irakurlerik gure sutondora erakartzen. Pentsa! Gu ere ez gaitu konbentzitzen!\nEz dakit zer diozuen zuek, zer iritzi duzuen zuen herriko prentsaz (egunkari, orainkari eta aldizkariez), baina gure eskualdekoak apustu berriagoak, ausartagoak eta parte hartzaileagoak behar ditu. Zuzendari berria du gainera orain Urolakostako Hitzak. Aukera ona izan daiteke gauzak aldatzeko. Hori bai, udatik aurrera gauzak aldatzen ez badira, bazkide izateari utziko diot. Inkondizionala izatea ondo dagoelako baina ez kaikua izatea. Euskararen herrian, zoritxarrez, diru eta laguntza premian dauden etxe asko daude zain atea nork noiz joko.\nx | 2010 urtarrilak 23 at 12:10\nApustu berriagoak, ausartagoak eta parte hartzaileagoak behar ditugu, horretan guztiz ados. Baina hori lortzeko baliabideak behar dira, eta gogoa batez ere.\nHerrian bada hiltzera doan beste hedabide bat: Txaparro. Eskatu baina emateko prest ez gauden herri honek miserian ito du pixkanaka. Epitafioa prestatzen ari gara.


ELHUYAR Basque Research - Albistea: CIC nanoGUNEk Simune jarri du martxan, enpresei zuzenduako eskala atomikoko simulazio-zerbitzu bat\nHasiera > Albisteak > CIC nanoGUNEk Simune jarri du martxan, enpresei zuzenduako eskala atomikoko simulazio-zerbitzu bat\nCIC nanoGUNEk Simune jarri du martxan, enpresei zuzenduako eskala atomikoko simulazio-zerbitzu bat\nNoiz argitaratua: 13/04/16 | Kategoria: Ikerketa | Gaiak: #Orokorrak #Fisika, Kimika eta Matematika #Teknologia\nEzkerretik eskuinera: Emilio Artacho, Ester Sola eta Jose Maria Pitarke. , cic nanoGUNE\nCIC nanoGUNEk Simune izeneko zerbitzu berria jarri du martxan, erakunde eta enpresei beren I+Gko prozesuetan laguntzeko asmoz. Materiak eskala atomikoan duen jokaera ezagutzeko simulazioak egingo dituzte zerbitzu horretan, eta, hala, arazo teknologiko zehatzak inbertsio txikienarekin konpontzen lagunduko dute.\nKanpoko zientzilariekin batera jarri du martxan nanoGUNEk zerbitzua, eta hainbat sektoreentzat baliagarriak diren simulazioak eskaintzen ditu. Dena den, hasiera batean, behintzat, energiaren eta elektronikaren sektoreetako enpresetan arituko da. Ester Sola zerbitzuaren arduradunak aipatu duen bezala, “fisika kuantikoaren printzipioetan oinarrituz eta superordenagailuak erabiliz solidoen, likidoen eta nanoegituren simulazioak egingo ditugu”. Solaren iritziz, “horrelako kalkuluen bitartez, osagai jakin batek datozen urteetan zer garapena izan dezakeen aurreikusi dezakegu, edo material baten ezaugarriak aztertu, fisikoki ekoiztu aurretik haren errentagarritasuna baloratu ahal izateko”. Hala, Simuneren bitartez, adibidez, hondakin nuklearrek denbora-tarte luzeetan izango duten garapena aurreikusi, atmosferan CO2-a gutxitzeko mekanismo berriak ebaluatu, edo ekoiztu aurretik, material baten eraginkortasuna neurtu ahal izango da.\nEnpresetan sortzen diren egoerak konponduko dituzte nanoGUNEko ikertzaileek. Emilio Artacho Ikerbasque ikertzaile eta Teoriako taldeko buruak adierazi duenez (talde horren barruko zerbitzua da Simune), “espero dugu enpresen lehiakortasuna bultzatuko duten konponbideak ematea, batetik, zerbitzuan arituko diren ikertzaileen ezagutza eta eskarmentua, eta, bestetik, nanoGUNEko ekipamendua eta azpiegitura batuta”.\nTeoria praktikara iristeko\nEmilio Artachok argi du “nanoteknologian oinarritutako etorkizuneko aplikazioak garatu ahal izateko funtsezkoa dela eskala nanometrikoko simulazio teorikoekin osatzea interesezko sistemetan egiten diren esperimentuak”. Kalkulu-algoritmoen aurrerapen ikusgarriek eta konputazioko cluster berrien prozesamendu-ahalmenaren gorakadak nabarmen handitu dute simulazioen gaitasuna. Horri esker, gero eta zehatzago aurreikus daiteke nola diseinatu materialak edo nola jokatuko duten nanosistemek eskala molekularrean.\nNanogailu berrien deskribapen teorikoak eta ereduak egiteko, eta eskala nanometrikoan gertatzen diren fenomenoak deskribatzeko, Materia Kondentsatuaren Fisikako eta Kimika Konputazionaleko kalkulu-teknikak eta hurbilketa teorikoak egin behar izaten dira. Askotariko arlotan erabiltzen dira teknika eta hurbilketa horiek, hala nola Fisikan, Kimikan, Materialeen Fisikan, Biofisikan, Optikan, Ingeniaritzan, Ingurumenean; halabaina, erabat desberdinak diren diziplina horiek guztiek nanoteknologiaren esparruan egiten dute bat. “nanoGUNEn berariaz dugu hain beharrezkoa den disziplina anitzeko ikuspuntu hori”, nabarmendu du Artachok.\nInf. oharrak :\nEgilea: Itziar Otegui (CIC nanoGUNE)


Aurrekoa Abendua 20 Asteazkena Hurrengoa\nAbendua 20 • 17:15 • (Amara) Euskara +\nAbendua 20 • 17:30 - 19:00 • Tabakalera Tailerrak\nTabakalerako Ubik sorkuntza liburutegiko gai ezberdinak deskubritu ahal izango ditugu ekintza ezberdinak proposatuz. Haurrei zuzendurik, elkarrekin sormena lantzea eta ondo pasatzea izango dira helburu.\nHaurrak: 6-10 urte\nLiburu aurkezpena: 'Elurra ikusi dut'\nAbendua 20 • 19:00 • Koldo Mitxelena Literatura\nXabier Leteren obra antologia batean bildu du Koldo Izagirrek «Elurra ikusi dut» deritzan argitalpenean. Idazle, musikari eta kantari oiartzuarraren emaria korronte bakarrerako bidean jarri du, kezka izan zituen heriotzaren eta izaera ezkorraren urratsetan bilduta. Asmo kronologikodun sarea osatu du Izagirrek, maluta desberdineko paisaia izoztuan.


SKYLINE, eguzki-argiztapen soluzio berria | Ekiona - Farolas Solares - Soluciones de iluminación\nSKYLINE, eguzki-argiztapen soluzio berria\n23 Aza SKYLINE, eguzki-argiztapen soluzio berria\nHemen argitaratua 16:07h urtean Feriak\tby\tMarcos Gonzalez Hernandez\nAurreko azaroaren 14ean, Bartzelonan urtero ospatzen den Smart City Expo World Congress ekitaldiarekin bat etorriz, EKIONAK, errotonda, zeharbide eta errepide berezietarako prestatua dagoen Skyline izeneko eguzki argiztapen soluzio berria kaleratu zuen.\nSkyline serieak, gainerako ereduekin alderatuz, bere argi-ahalmen altua eta errepide mota ezberdinak argitzeko gaitasunak ditu. Gaur egun arte, eguzki farolak euskarrien altuerara eta argi-potentzia baxuetara egon dira mugatuak.\nEKIONAK eguzki-kudeaketarako garatu duen sistema adimentsuari esker, lehen ukiezinak ziren argiztapen proiektuak proposatu ditzake, gaur egun, 12 metrotako altuera eta 100 W-tako argiak dituzten eguzki farolak ipintzeko gai izanik.\nHorretarako, eguzkitatik datorren energia ekoizpenaren tratamendua, baterien karga-deskargak eta argien kontsumo energetikoak era hobeezinean kudeatzen dituen zentralita adimentsua garatu da. Konponbide honek, eguzki farola osatzen duten osagarri guztien bizi iraupena luzatzen ditu, bateriarena bereziki, honako hau osagarririk sentikorrena izanik, urteko 365 egunetan zehar argiztapena ziurtatuz.\nAukeran, ILUMEK izeneko eguzki farolen arteko urrutiko komunikazioa ahalbidetzen duen tele-kudeaketa sistema proposatzen du Ekionak. Online-eko aplikazio berritzaile honekin, farolen funtzionamenduaren jarraipena, argiztapen mailak konfiguratu, prebentziozko mantenua eratu, alarmak eta oharren kudeaketak eratu eta jasangarritasunari buruzko hainbat datu antzeman daitezke.\nSkyline, eguzki farola adimentsua eskuragarri dugu iada eta laster ikusiko ditugu hauen lehenengo instalazioak hiriarteko bideetan.


Koronabirusaren krisian ez du Venezuelako krisi politikoa baretu. Juan Guaidok, munduko 55 estatuk Venezuelako behin behineko presidentetzat hartu dutenak, esan du ez duela baztertzen AEBetako armadaren esku-hartzea herritarrek hauteskundeetan aukeratutako Nicolas Maduro gobernutik kentzeko.\nJuan Guaido. Argazkia: El Comercio Perú.\n“Aukera guztiak” posible direla esan du Guaidok, Donald Trump AEBetako presidenteak armada Karibera bidaliko duela argitaratu eta ordu gutxira. Ariketa militar hori kokaina AEBetara heltzea eragozteko egin duela adierazi du Trumpek. 1989an Panama inbaditu zutenetik ez da horrelako operazio militar handirik izan eremu horretan. Madurori FARCekin lankidetzan narkotrafikoa egotzi eta egun batzuen buruan egin dute mugimendu militarra.\nGuaido presidente autoizendatuak argi adierazi du bere nahia: “Elkarlana dago AEB eta gure aliatuen artean. Helburua diktaduraren aurka presioa sortzea da”.\nVenezuela Hego Amerikan hildako eta kutsatu gehien dituen herrialdea izan daitekela esan du Trumpek, eta horregatik, larrialdiko gobernu bat sortzeko beharra adierazi du. Guaidok bat egin du eskari horrekin, eta gehitu du gobernu horretan herrialdeko sektore guztietako jendea egon beharko litzatekeela, narkotrafikoa, terrorismoa edo giza eskubideen aurkako krimenak dituztenak izan ezik. Azken delitu horiek, ordea, AEBek Maduroren gobernuari leporatu dizkiotenak dira.\nMaduro eta Guaidorik gabeko gobernua\nAEBek 2020ko amaieran hauteskundeak egiteko eskatu dio Venezuelari. Bien bitartean, "trantsizio gobernu" bat osatzeko asmoa erakutsi du, Maduro edo Guaidok parte-hartuko ez luketena. Estatu Kontseilu horretan bost ordezkari egongo lirateke, Gobernuko alderdikoak eta oposiziokoak.\nTrantsizio gobernuko presidenteak ezingo luke bere burua hauteskunde presidentzialetan aurkeztu, baina Juan Guaidorekin salbuespena egin du Mike Pompeo AEBtako estatu idazkariak: "Momentu hauetan Venezuelako politikorik maitatuena da". Guaidok lan oso ona egin duela eta AEBen babesa izaten jarraitzen duela esan, eta Madurok ez duela Venezuelan inoiz gehiago aginduko esaten amaitu ditu adierazpenak.\nErabaki horren aurka agertu da Errusiako kanpo harremanetarako ministrerioko ordezkaria, Maria Zajárova. Mendebaldeko herrialdeek Venezuelako koronabirusaren krisia estatu kolpe bat emateko aprobetxatu nahi dutela adierazi du, eta gehitu du pandemiaren erdian horrelako proposamenak egiteak "zentzugabekeri sentsazio absolutu bat" sortzen duela.\nMike Pompeo AEBtako estatu idazkaria eta Juan Guaido.\nGuaidok, “aukera guztiak” baliatu nahi ditu Maduro gobernutik kentzeko. Jarrera horrek desadostasunak sortu ditu oposizioaren barruan, batzuk ez baitatoz bat AEBen parte-hartzearekin. Stalin Gonzalezek, orain arte Guaidoren aliatu handienetakoa izan denak, iritzi hori erakutsi du La Vanguardian egindako adierazpenetan. “Trantsizioaz eta apurketaz hitz egitea kontraesana da. Nik ez dut uste krisi honetatik apurketaren bitartez irten gaitezkeenik”.\nAdiskidetze pragmatikoaren alde agertu dira Gonzalez eta beste zenbait oposizioko agintari. Koronabirusaren krisia adiskidetze horretarako egoera aproposa izan daiteke, izan ere oposizioko sektore handi batek baiezkoa eman dio herrialde osoa konfinatzeari.\n“Nahi ala nahi ez chavismoa indar politikoa da. Politika egiteko espazio bat aurkitu behar dugu”, dio Gonzalezek, eta egoera edozein dela ere chavismoak hauteskundeetan parte-hartu behar duela esan du.\nKanal hauetan artxibatua: Venezuela | AEB | Militarismoa


Laives (Saona eta Loira) - Wikipedia, entziklopedia askea.\nLaives (Saona eta Loira)\n(«Laives (Saône-et-Loire)» orritik birbideratua)\nLaives Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 1.002 biztanle zituen.\n46° 38′ 43″ N, 4° 50′ 44″ E / 46.6453°N,4.8456°E / 46.6453; 4.8456Koordenatuak: 46° 38′ 43″ N, 4° 50′ 44″ E / 46.6453°N,4.8456°E / 46.6453; 4.8456\nBeaumont-sur-Grosne, Lalheue, Montceaux-Ragny, Nanton, Saint-Ambreuil eta Sennecey-le-Grand\n501 (%49.9) 519 (%51.6)\n2007an Laives udalerrian erroldatutako biztanleak 1.002 ziren. Familiak 402 ziren, horien artean 100 pertsona bakarrekoak ziren (48 bakarrik bizi ziren gizonak eta 52 bakarrik bizi ziren emakumeak), 125 seme-alabarik gabeko familiak ziren, 149 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 469 etxebizitza zeuden, 401 familiaren etxebizitza nagusia ziren, 43 bigarren erresidentzia ziren eta 25 hutsik zeuden. 458 etxeak ziren eta 8 apartamentuak ziren. 401 etxebizitza nagusietatik 342 bere jabearen bizilekua ziren, 48 alokairuan okupaturik zeuden eta 11 doan lagata zeuden; 2 etxek gela bat zuten, 14 etxek bi zituzten, 43 etxek hiru zituzten, 115 etxek lau zituzten eta 227 etxek bost zituzten. 297 etxek euren parking plaza propioa zuten azpian. 159 etxetan ibilgailu bat zegoen eta 215 etxetan bat baino gehiago zituzten.\nLaives udalerriko biztanleria-piramidea 2009an .\n2007an lan egiteko adina zuten pertsonak 656 ziren, horien artean 493 aktiboak ziren eta 163 inaktiboak ziren. 493 pertsona aktiboetatik 456 lanean zeuden (240 gizon eta 216 emakume) eta 37 langabezian zeuden (17 gizon eta 20 emakume). 163 pertsona inaktiboetatik 71 erretiraturik zeuden, 57 ikasten zeuden eta 35 "bestelako inaktibo" gisa sailkaturik zeuden.\n2009an Laives udalerrian 395 unitate fiskal zeuden, 1.012 pertsonek osaturik. Pertsona bakoitzeko diru-sarrera fiskalaren mediana urteko 19.636,5 euro zen.\n2007an zeuden 40 komertzioetatik, 1 janari enpresa zen, 3 bestelako produktu industrialen fabrikazioko enpresak ziren, 9 eraikuntza enpresak ziren, 6 ibilgailuen saltze eta konpontze enpresak ziren, 2 garraio enpresak ziren, 6 ostalaritza eta jatetxe enpresak ziren, 1 informazio eta komunikazio enpresa zen, 5 zerbitzu enpresak ziren, 2 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 14 zerbitzu publikoetatik, 2 igeltseroak ziren, 3 margolariak, 2 zurginak, 2 iturginak, 1 ile apaindegia eta 4 jatetxeak.\n2000. urtean Laives udalerrian 13 nekazaritza-ustiategi zeuden, 679 hektarea erabiltzen.\nMultimedia: Laives (Saône-et-Loire)\nAzken aldaketa 28 otsaila 2021(e)an, 21:48(e)tan\nOrriaren azken aldaketa: 28 otsaila 2021, 21:48.


'Basket Gara - Somos Basket' dokumentalari buruzko mahai ingurua - Euskal Saskibaloi Federazioa\nAlbisteak / Nabariak / ‘Basket Gara – Somos Basket’ dokumentalari buruzko mahai ingurua\nDagoeneko eskuragarri dago gure Youtube kanalean Bilbon ospatutako mahai ingurua, ‘Basket Gara – Somos Basket’ dokumentalaren proiekzioaren ondoren.\n2019ko Azaroaren 19an, oso arratsalde berezia igaro genuen Bilbon dagoen Euskal Herriko Unibertsitatearen Bizkaia Aretoan. ‘Basket Gara – Somos Basket’ dokumentala estreinatu genuen, eta gero mahai-inguru interesgarriaz gozatu genuen protagonistaren batzuekin.\nDuela aste batzuk, gure Youtube kanalean estreinatu genuen ‘Basket Gara-Somos Basket’ dokumentala. 2.000 pertsonek baino gehiago ikusi dute jada. Eta ostiralean eskaini nahi dizuegu gertatu zen mahai-inguru interesgarria.\nJose Luis Blanco kazetariak moderatutakoa, minutu batzuk lehenago pantailan agertu ziren Naiara Diez-ek, Pilar Pérez-ek, Asier Garciak, Juanjo Morenok eta Javi Salgadok Bizkaia Aretoan zeuden ikusleei atsegin eman zizkieten beraien istorioak, ezagutzak eta hurbiltasuna.\nZuzenean bizi izan zuten guztientzat segidan igaro zen ordua. Eta orain, gure Youtube kanalean goza dezakezuen ordu batez.\n24 apirila, 2020|Euskadiko Federazioa, Nabariak|


GURE BALIOAK 2017: Felix Etxeberria Larrañaga — Debegesa - Debabarreneko Garapen Ekonomikorako Elkartea\nHemen zaude: Hasiera › Hiritarrak › Gure Balioak › GURE BALIOAK 2017: Felix Etxeberria Larrañaga\nFelix Etxeberria Larrañagak jaso du Gure Balioak Saria 2017, “euskararen alde egindako ibilbide luze eta emankorragatik”.\n“Euskaltzale amorratua, ekintzaile saiatua eta langile nekaezina”, Felix Etxeberria Larrañaga Parapanek (Elgoibar, 1926) jaso du 2017an Gure Balioak Saria. Elgoibarko alfabetatze eta euskalduntzearen, Ikastolaren eta Elgoibarko Izarra Kultur Elkartearen sorreran eta garapenean “arima eta motorra” izan da, besteak beste; gainera, Danobat kooperatibaren sorreran ezinbesteko rola izan zuen eta, bertan lanean ari zela, Etxepe lantegia eratu zuen.\nEnpresa, hezkuntza, gizarte eta kirol arloan diharduten Debabarreneko 9 lagunek osatutako epaimahaiak erabaki du saria Felix Etxeberriari ematea, “bere ekimen eta izaera ekintzaileagatik, bai eta bizitza eta ibilbide profesionalean xede hartu dituen helburuak lortze aldera hainbeste lagunen lankidetza eta talentua erakartzeko, motibatzeko eta inplikatzeko gaitasuna erakusteagatik ere, beti euskara eta euskal kultura ardatz izanik”.\nEpaimahaiak Felix Etxeberriaren figura azpimarratu du “euskalgintzaren eta herrigintzaren erreferente gisa”, ez soilik Elgoibarren edota Debabarrenean, baita eskualdetik kanpo ere, “etengabeko konpromisoa eta ahalegina eta erabateko dedikazioa erakutsiz, beti ere musutruk eta eskuzabaltasunez jokatuz”.\nEra berean, epaimahaiak aintzat hartu du “zintzotasunez, gogo handiz, ausardiaz, modu sortzailean eta ekimen berriei ekiteko ilusioz arlo ezberdinetan egindako lan emankorra, gizarte kontzientzia nabarmena erakutsiz kooperatibismoaren aintzindaritzan, lan munduan euskararen erabilera bultzatuz edota memoria historikoaren berreskuratzean”.\nFelix Etxeberria Larrañaga “Parapan” (Elgoibar, 1926)\n1926. urtean sortu zen Sallobente - Ermuaran auzoko Parapan baserrian. 14 urterekin hasi zen lanean peoi, Eibarren. Ondoren, Orbea, Sigma eta Jarbe lantegietan aritu zen. 27 urterekin, Jarbe lantegian ari zela, Danobat sortzeko idea izan zuen eta, 1954an, hamasei lagunen artean abiarazi zuten, proiektu kolektibo gisa.\nDanobat kooperatibaren sorrera-prozesuan eragile lanetan jardun zuen Felixek, eta beste horrenbeste 1973an Etxepe lantegia sortu zutenean. Lan-mundua euskalduntzen ere jardun zuen Felixek, eta Danobaten kasuan, lehen hiztegi teknikoa sortu zuen. Etxeperen kasuan ere antzera izan zen, euskaraz lan egiteko eta funtzionatzeko konpromisoa hartu zuten eta, besteak beste, enpresaren irabazien zati bat euskalgintzari ematen zioten.\nDanobaten lan egiteaz batera, euskalgintzako eragile funtsezkoenetako bat izan da Felix Etxeberria Elgoibarren. 1959an Ongarri kultur elkartearen eratze prozesuan eta bere sustapenean parte hartu zuen; euskarazko gau-eskolen eratze prozesuan parte hartu zuen eta bertan euskarazko klaseak eman zituen 10 urtez; 1962an Elgoibarko Ikastolaren bultzatzaileetako bat izan eta, urtebete geroago, Elgoibarko Izarra elkarte euskaltzalearen sortzaileetako bat izan zen. Halaber, beste hainbat ekimen sustatu zituen Elgoibarren: antzerkia, dantza eta bertsolarizaren inguruko ekimenak, Aubixa aterpetxea, mendi-irteerak… Zeruko Argia eta Anaitasuna aldizkarietan kronikagile ere aritu zen.\nAEK-k antolaturiko Korrikaren edizio ia guztietan parte hartu du eta maiz eraman du lekukoa, azkena aurtengo apirilaren 5ean, 90 urterekin.\nAzken urteotan buru-belarri aritu da “Elgoibar 1936” elkartearen aholkulari eta laguntzaile lanetan, memoria historikoa berreskuratzeko gerra garaiko kontuak bildu, argitu eta gizarteratzen.


Everestera abiatu aurretik | ‘EL RUIDO Y LA FURIA’ 7c+/8a kateatzeaz pozarren - Alex Txikon\nEverestera abiatu aurretik | ‘EL RUIDO Y LA FURIA’ 7c+/8a kateatzeaz pozarren\nBlog » 1 » Everestera abiatu aurretik | ‘EL RUIDO Y LA FURIA’ 7c+/8a kateatzeaz pozarren\nWednesday, 21 - December - 2016 , by Alex\nJada hiruzpalau egun pasa dira ‘El ruido y la furia’ 7c+/8a bidea kateatu nuenetik. Nire aburuz, inoiz egindako lorpenik garrantzitsuenen artean kokatzen dut; bereziki, nire bizitzako zein momentutan erdietsi dudan kontuan hartuta. Izan ere, azken asteetan oso lanpetuta ibili naiz, penintsulako mapari eta nazioartekoari pare bat buelta eman dizkiot, eta kilometro lar daramazkit soinean egun gutxi batzuetan. Aireportuetan igarotako gauak, itxaronaldiak, nekea, eta baita aurki ekingo diodan neure bizitzako erronkarik gogorrena, Everest igotzea neguan oxigeno artifizialik gabe, gero eta hurbilago egoteak sortzen duen urduritasun puntu hori bideratzeko lanak ere ez dira makalak.\nDuela hilabete pare bat, Oñatin kokatzen den Koreako sektoreko bidea muntatu nuen, Maikelok frogatzera animatu ninduen, baina eguraldi kaxkarra zetorren eta David Carreterok bidea desmuntatzen lagundu zidan. Asteburu horretan, lehortu egin zen eta astelehenean berriz ere zintak jarri eta lanean hasi nintzen: pixkanaka-pixkanaka mugimenduak ateratzen, hankak martxak jartzen, keinuak…\nAzaroaren 22an Cuencan hitzaldia eman ondoren, Koreara etorri nintzen jarraian, baina eguraldia ez genuen lagun izan eta hainbat aste itxaron behar izan genituen, kateatzeko bezain lehortuta egon arte; izan ere, helduleku (kanto) klabe pare bat bustita zeuden eta ezin.\nGero, abenduaren 15ean, egun osoan zehar lanpetuta aritu ostean, gauez joatea erabaki nuen eta Ibrari proposatu nionean, barrezka hasi zen zoratuta nengoela pentsatzen, hala ere, baiezkoa eman zidan. 23:30etan Bergaran jaso eta Korearantza abiatu ginen, gau ederra egiten zuen; berotu eta hiru pege eman nizkion, azkenengo pegean txorreraren altueran nengoela, mizer bat erori zen 1 edo 2 metrotako altueratik. Ikaragarria izan zen, gau ederra pasatu genuen, bost frontalekin aldean, eta entrenamendu oso on bat eginez.\nBukatzeko, abenduaren 18an, igandean, Esther eta Davidek aseguratu ninduten. Denbora oso gutxi nuen, eta bidean bertan berotu nuen (El Ruidon), bitartean, Simoneri elkarrizketa bat egiten zeudelako, eta jarraian, hitzaldi bat ematera joan behar genuelako Doneztebera. Hortaz, egun egokia ez zela uste nuen, Arnedon 3 ordu soilik lo egitetik nentorrelako.\nBidea bustita zegoen, pege bat eman nuen eta laugarren txaparen ostean erori egin nintzen; jarraitu nahi nuen, beste saiakera bat egiteko astirik ez nuela uste nuen, baina Estherrek jaisteko esan zidan, bost minutu deskantsatu nituen, eta erritmo onarekin hasi nintzen berriz ere, kontzentratuta; blokea gogorragoa ateratzen da hanka klabe bat apurtu zaidalako, baina indarrarekin sentitzen naiz –agian, presaka eta gauza larregi buruan-, goiko txorrerara iristen naiz, atseden pixka bat hartu, eta orain bai… gaur ezin zait eskapatu, jaurti egiten naiz, hanka jaso eta igarotzen naiz, kontzentratuta kateraino, bukaeran pixka bat estutu eta lortuta!!! Eskerrik asko aseguratu nauzuen guztioi, eta bereziki, Esther eta Davideri. Orain, Everesteri heltzeko ordua iritsi da.


Jon Olazkuaga: «Dantza partekatze modu ederrena da» | Bizigiro | Berria\nATZEKOZ AURRERA. Jon Olazkuaga. Dantzaria, ikerlaria eta arropa egilea\n«Dantza partekatze modu ederrena da»\nBaionaren 'ikurra' bilakatu zen sokadantzaren bilakaera ikertu du Olazkuagak, eta mintzaldi dantzatua ematen aritu da. Agorril bukaeran dantzaren arropa erakusketa paratuko dute katedralean.\nPamperruque Baionako dantzari soka luzatu dio Jon Olazkuagak (Donibane Lohizune, Lapurdi, 1995). Batetik, ikertu du herri sokadantza zena goi klase sozialaren esku gelditu baitzen, hiriko dantza ofiziala bilakatzeraino. Eten egin zen soka, Olazkuagak eta Maritzuli konpainiak sokaren bi muturrak juntatu dituzten arte. Mintzaldi dantzatua prest du.\nPamperruque gaskoia dea? euskalduna? baionarra?\nEz da euskalduna, ez ere gaskoia; baizik eta baionarra. XVIII. mendean sortu zen dantza Baionan; gaur egun bezala, garaian hiria kulturen arteko topalekua zen. Dantzak hartu du batetik eta bertzetik, Baionakoa bilakatzeraino. Hiriaren isla da.\nIkusgarrirako dantza bilakatu da, manera oso ofizialean. XVIII. mendean sortu bazen ere, pixkanaka- pixkanaka garatu eta ikusgarria bilakatu da, herriko etxearen erakusleiho eta hiriko nortasunaren ikur bihurtu den arte.\nSokadantza, jauzia, karrika dantza, zer da xuxen?\nHastapenean karrika dantza zen bakarrik, jendea karrikan elkartzen zenean, besta giroan... Dantza partekatze modurik ederrena da. Pamperruque, eskuz esku, karrikaz karrika ibiltzeko dantza da. Pixkanaka garatu eta osagai berriak sartu zitzaizkion: jantzi uniformeak, zuziak, afaldu ondoko besta eta dantza argitzeko... Poliki-poliki, dantzarien kopurua ere ttipitu zen. Beraz, Baionako herriko etxetik partitzen zen karrika dantza hau, orori irekia, eta oso espontaneoa zena sokadantza ofiziala eta identifikatua bilakatu zen.\nKlase sozialen segregazio dantza dea? Edo haien arteko junta?\nSegregazioa ez, denek dantza zezaketelako hastapen horretan bederen: burgesek zein karrikako edonork, haien poza adierazteko. Pixkanaka, burges eta nobleek hartu zuten beren burua erakusteko eta besteei irudi bat emateko. Xede bikoitza zuen: burgesek irudia eraikitzen zuten baionarrei begira, baita Baionara zetozen bisitariari ongijina emateko ere. Nahiko bisitari garrantzitsuak agertu ziren XVIII. mendean, Espainiaren eta Frantziaren arteko pasabidea baita hiria.\nNor ohoratzeko baliatzen da?\nKasu: berez, ez baita ohoratzeko dantza. XVIII. mendearen bigarren erdian Baionara bisitan zihoazenei ongietorria emateko balio zuen. Gaur egun erraten da ohoratzeko balio dutela aurreskuak eta sokadantzak, baina, kasu, integratzeko balio baitute.\n1814tik 2001era karrikara atera gabe egon da pamperruque. Nola kausitu duzue berreskuratzea?\nXIX. mende hastapenean desagertu zen, monarkiarekin zuen loturagatik. Inperio garaian entseatu ziren berrezartzea, 1812-1814 artean, baina desagertu zen. Lekukotasunak badaude. Gutinaka historialariak bere ikertzen hasi ziren.\nRene Cuzacq, adibidez?\nLehen ikerketa sintetiko egin zuen 1942an, bakarra da. Oso lan borobila eta ona da. Maritzuli konpainiak 2001ean berreskuratu zuen, Claude Iruretagoienak baitzuen dantza horretaz entzunik. Urte hartan, Maitaldia festibalean aurkeztu zuen, eta, gero, Cote cour cote jardin ikusgarrirako landu zuen.\nHogei bat urteren ondoren, pentsatu genuen arra-lantzea. Justu unibertsitaterako lana egin behar nuenez, gai hau hautatu dut, eta hiru urtez landu. Bizpahiru aipu berri atzeman ditut. Haren bilakaera ikertu dut batez ere, ez baita beti XVIII. pamperruque bera baratu, aldatu baita.\nMintzaldi musikatuan erakusten duzun horri, berritasunik gehitu diozue?\nZaila da dantza zahar bat berreskuratzea, datu faltagatik. Berrasmatu dugu pamperruque: ikertuz batez ere Lapurdiko dantza jauziekin izan ditzakeen harremanak, bai eta antzinako branleekin eta inguruko sokadantzekin ere.\nPamperruquek behar dituen osagaietan, danborra halabeharrezkoa dea?\nErrana izan da danborrarekin dantzatzen zela, baina badakigu musikariek parte hartzen zutela ere. Egia da karrikan lehenik entzuten direnak danborra eta perkusioak direla. Musika asko garatu denez, ezin dugu jakin xuxen zer jotzen zuten. Gu hasteko, lurraldeko tresnekin ari gara: xirula, ttunttuna, arrabita, Pirinioetako irudia emateko biela eta landako xirolarrua.\nSokadantzan eskuak lotuak direnez, ez. Bestalde, jantziak oso joriak dira, XVIII. mendekoak. Eta jendea elkar lotzeko zintak eta arkuak oso ederrak dira; garrantzi handia hartu zuten, bukaeran batez ere. Agorrilaren azken astean hiru astez paratuko dugu pamperruqueren jantzi erakusketa, Baionako katedralean.\nZein da pamperruqueren etimologia?\nCuzacquen aburuz, gaskoiz erran nahi du danborraren soinua karriketan zehar. «Pan» onomatopeia da: danborraren hotsa.


Getariako EAJk Koronabirusak herritarrengan zein ehun ekonomikoan eragindako kalteak arintzeko 200.000 euroko funtsa sortzea proposatu du - Artzape\nGetariako EAJk Koronabirusak herritarrei eragindako egoera leundu eta laguntzeko proposamen sorta aurkeztu dio Udal Gobernuari. Hala nola, gizarte-babesa laguntzeko mahai politiko-tekniko baten sorrera eta ehun ekonomikoa sustatzeko mahai sektoriala herriko eragile ekonomiko guztiekin, mahai horrek hartzen dituen neurriak finantzatzeko 200.000 euroko aurrekontua erreserbatzea, eta funts hori abian jartzeko neurri zehatzak: familia eta enpresei zuzendutako diru-laguntza zuzenak eta herriko merkataritza sustatzeko bonoak.\nTalde jeltzaleak “herritarrak babestu eta hori bermatuta, ekonomia sustatzeko” unea dela deritzo: “COVID-19ak biztanlerian zein sektore ekonomikoan kalte handiak eragingo dituela argi dagoen honetan, gizartearen ongizatea bermatu beharra dago. Horretarako, neurri bereziak hartzea beharrezko ikusten du EAJk eta neurri hauek exekutatzeko udaleko kide guztiok bat egin behar dugu eta plangintza baten baitan lankidetzan eta era kooperatiboan egin aurrera”.\n“Getariako EAJ harremanetan dago sektore ezberdinetako kideekin, hala nola, ostalaritza, merkataritza, txakolindegiak, gizarte zerbitzuak, lehen sektorea, Kofradia… eta behin sektore ezberdinekin jardun eta beren beharrak eta eskaerak aztertu ostean, proposamena prestatu dugu Udal Gobernuarekin batera lantzeko. Denborak aurrera darrai, eta herritarrek gure babesa eta erantzuna behar dute”.\nEAJko Udal Taldeak azaldu duenez, asmoa da beste administrazioen laguntza-lerro osagarria izatea Udalarena, “komertzioari, ostalaritzari, autonomoei eta enpresa txikiei eragindako kalte larriak arintzeko; izan ere, langile, hornitzaile eta alokairuko gastuekin jarraitu behar izan dute, diru-sarrerarik lortu gabe”.\n200.000 euroko funtsa getariarrak babestu eta ekonomia sustatzeko\n1. Diru-laguntza zuzenen lerro bereziak sortzea pandemiaren lehen eraginak leuntzeko\n“Lehen neurri bezala hiru diru-laguntza lerro ezartzea beharrezko ikusten dugu, familientzat, enpresa txikientzat eta komertzioaren sustapenerako”.\nI.- Familiei zuzenduriko diru laguntzak.\n“Badakigu geldialdi honek izan dituen ondorio nagusietako bat, lanaren galera izan dela. Ondorioz, familia batzuek beren diru sarrerak gutxitu eta gabe geratzeko arriskua nabaria da, beraien biziraupena kolokan jarriz. Horregatik, udal talde honek uste du lehen beharra herritarren hauen beharrak artatzea dela. Laguntza honen helburua oinarrizko beharren mantenua ahalbidetzea da, oinarrizko behar hauetan honakoak sartzen dira: alokairua, hipoteka, janaria, argia, ura eta abar.”.\nGetariako EAJk proposamenean zehaztu duenez, hau eskatzeko aukera izango dute, alarma egoera hasi zenetik diru sarrerak jaitsi zaizkien familiek, eta gehienez 20.000 euroko sarrerak izan dituztenek. Justifikatu beharrekoa izango da alarma honek eragina izan duela, datu objektiboekin.\nLaguntza 500 eurokoa izatea proposatzen dute hilabete bakoitzeko. Kontuan hartuko diren hilabeteak martxoa eta apirila izango dira eta gehienez 750€ jasoko ditu familia bakoitzak.\nII.- Enpresei Zuzenduriko diru laguntzak.\n“Diru laguntza hauek enpresa txikiei zuzenduak daude. Kontuan izan behar dugu Getarian enpresa txiki asko ditugula, eta hauek itxialdiak kalte zuzenak eragin dizkietela. Horregatik, beharrezkoa da lehen neurri bezala enpresa hauei likidezia bermatzea. Eta orain arte hartu diren neurriez gain, diru laguntza bat gehitzea martxoa eta apirileko galerei arnas pixkat emateko”.\nLaguntza honen helburua, Getariako enpresa txikiei likidezia ematea da, honela hilabete hauetan aurre egin izan behar izan dituzten kostuak txikitzeko eta berriz irekitzea errazteko. “Beraz, beharrezko lehen gaien erosketa, alokairuak, hipotekak, atzeratze kostuak, stokaren mantenua, jarduera mantentzeko materialaren erosketa, eta abar ordaintzera zuzenduak izango dira.\nEAJren proposamenean zehaztu denez, hau eskatzeko aukera izango dute 1.000.000€ baino gutxiago fakturatu eta plantillan 20 pertsona baino gutxiago dituztenak. Alarma egoeraren ondorioz, negozioak itxi edo fakturazioa %50 jaitsi zain enpresei zuzendua egongo da.\nLaguntza 1.000€koa izango da hilabete bakoitzeko. Kontuan izan behar da martxoa eta apirilaz hitz egiten ari garela, eta gehienez 1.500€ jasoko ditu enpresa bakoitzak. Laguntza hau behin bakarrik jaso ahal izango da.\nIII.- Herriko komertzio txikia sustatzeko languntza bonoak eta ekitaldiak antolatzea.\nEAJtik beharrezko ikusten dute herriko komertzio eta establezimenduak bultzatzea. “Krisi honetan ikusi dugu joera makro enpresetan erosketak gora egin dutela gehien bat posta bidezko zerbitzua dutelako. Herriko komertzio txikiek ordea ez dute aukera handirik horrelako zerbitzurik bultzatzeko. Beraz herriko kontsumoa sustatzeko erosketa bonoak martxan jartzea proposatzen dugu”.\nKontsumorako bono hauek Getariako edozein komertzioetan erosteagatik emango dira. Bonoak 25€koak izango dira eta herritarrak Getariako komertzioetan erosten duen 10€ bakoitzeko udalak beste 15€ jarriko ditu. Hau da herritarrak 10 euro ordainduta, 25 euroko balioa eskuratuko du. Guztira 1.000 bono ezartzea proposatzen da.\nEkimena hauek garatzeko, zein etorkizunean garatu beharrekoak finantzatzeko, 200.000€ko funts baten sorrera proposatu dute jeltzaleek.\n2. 200.000€ko funts baten sorrera\n“Beharrezko ikusten dugu funts berezi bat sortzea koronabirusari aurre egiteko. Funtsaren helburua Udalak koronabirusaren aurrean hartuko dituen neurriei ahalmen ekonomikoa ematea du helburu. Mahai horietan hartzen diren erabakiek, atzetik, aurrekontu bat prest izan dezaten, neurriak ahalik eta azkarren inplementatzeko”.\nNeurriak bideratzeko, bi mahai sektorial proposatu ditu EAJK:\n3. Gizarte Babeserako mahi politiko-tekniko baten osaketa.\n“Enpresen geldialdiak, ERTEak, kontratazioak… ezegonkortasun bat nabaria da herriko biztanlerian, beraz beharrezko ikusten dugu, mahai sozial bat martxan jartzea udaleko teknikariak eta bi alderdi politikoetako ordezkariekin”.\nHonen egin beharra, bi astetik behin (gutxienez) elkartu eta herriko datuen eboluzioa aztertzea izango da, ondoren neurri berriak ezarri edo ezarritako neurrien efikazia aztertu eta hobetzeko ondoren. Gainera, alderdi arteko proposamenak aztertu eta bateratzeko azkartasuna ere lortuko litzatekeela diote jeltzaleek.\n4. Mahai ekonomiko baten sorrera.\n“Mahai ekonomikoa aipatzean, Getariako eragile ekonomiko guztien eta herriko alderdien arteko foro baten osaketari egiten diogu erreferentzia” zehaztu dute jeltzaleek.\n“Getariako ekonomia kate batean oinarrituta dago, beraz kateko pieza batek huts egiten badu sektore guztiak kolokan jartzen du. Beraz, beharrezko da ekonomiko hartuko diren neurri guztiak mahai gainean ezarri eta sektorearekin elkarbanatzea”.\nMahai honen beste helburuetako bat, neurrien analisia egitea izango da, neurriak eraginkorrak diren edo ez aztertzea beharrezkoa da udal-politikek ahalik eta eragin gehien izan dezaten.\n“Getariarentzat zein getariarrentzat onena nahi dugu eta gure herritarrek etorkizuna bermatua izatea beharrezkoa da. Ezinbesteko da horretarako lankidetza, krisi honetatik guztiok batera atera gaitezen, inor atzean utzi gabe”.\nUdal talde jeltzaleak berretsi du: “bat eginik egingo dugu aurrera Getaria”.


Loraldia Festibalaren 5. edizioaren aurkezpena Durangoko Azokan - Loraldia\nLoraldia Festibalaren 5. edizioaren aurkezpena Durangoko Azokan\nLoraldia Kultur Elkarteak Loraldia Festibalaren 5. edizioa antolatuko du 2019ko martxoaren 12a eta apirilaren 7a bitartean.\nElkarteak Durangoko Azokan Festibalaren 5. edizio honen baitan izango diren ekintza eta ikuskizunak iragarri eta webgune berria aurkeztuko du.\nFestibalaren 5. edizioa\n2019ko martxoaren 12an hasi eta hilabete luzez, apirilaren 7ra arte, iraungo du Loraldia Festibalaren 5. edizioak.\nEdizio honetan, euskal kultur unibertsoaren izen handiak izango dira protagonistak beste behin ere. Ia 30 ekintza ezberdinek osatuko dute programa, Bilboko hamabi leku ezberdinetan garatuko direnak.\nFestibala sendotuta dago lau edizioen ondoren eta Loraldia Kultur Elkartearentzat 5. hau zenbaki borobila da, finkatzea lortu duenaren adierazgarri. Euskal artistentzat erreferentziazko ekimena bilakatu da; publikoak urtez-urte babesa adierazten du; eta erakunde publikoen eta eragile pribatuen laguntza bilatzeari ekiten dio Elkarteak.\nLoraldia.eus webgune berrian erabiltzaileek festibalak iraungo duen egun bakoitzean eskainiko diren ikuskizun eta beste ekintzak kontsulta ditzakete.


Enrique Líster - Wikipedia, entziklopedia askea.\nAmeneiro (en) , 1907ko apirilaren 21a\nMadril, 1994ko abenduaren 8a (87 urte)\nConstante Liste Forján (en)\nFaustino Liste Forján (en)\npolitikaria, militarra eta sindikalista\nEnrique Líster Forján (Ameneiro, Coruña, Galizia, 1907ko apirilaren 21a - Madril, Espainia, 1994ko abenduaren 8a) militar eta politikari komunista izan zen.\nKuban izan zen haurretan, hara joan bere gurasoekin batera. Primo de Riveraren diktadura-garaian Espainiara itzuli zen, eta politika-arazoak zirela eta, erbestera jo behar izan zuen. Espainiako Alderdi Komunistako kidea zen, eta Errusiako akademia militar batean ikasi zuen 1932-1935 urte-bitartean. Espainiako Gerra Zibila hasi zenean, V. erregimentuko komandante izendatu zuten, eta Ebroko guduan parte hartu zuen. Gerra galdu ondoren Errusiara joan zen, eta Bigarren Mundu Gerran Armada Gorrian borrokatu zen. Jeneral egin zuten. 1968an utzi zuen Espainiako Alderdi Komunista, sobietarrak Txekoslovakian sartu izana gaitzetsi zuelako alderdi horrek. 1970ean, Partido Comunista Obrero Español izeneko alderdia, sobietarren zalea, sortu zuen, eta 1977ko hauteskundeetan ez zuen diputatu-posturik lortu.\nBi oroitzapen-liburu eman zituen argitara: Nuestra guerra (1977) eta Basta (1983).\nMultimedia: Enrique Líster\nGaliziako frankismoaren erbesteratuak\nOrriaren azken aldaketa: 7 martxoa 2021, 23:03.


Bizilore Eskola Aktiboa | Pedagogia sistemikoa eskolan\nIrailak 29 – 30\nLARRAITZ MENDIZABAL HUITZI\nPsikologian lizentziatua (EHU),Haur Hezkuntzako irakasle (EHU), Psikoterapeuta ikastaroa Gestalt eta psikologia humanistikoan, UNEDen Acouturierren psikomotrizitatean formatua, Masterra Pedagogia Sistemikoan eta Panpinekin orientazio eta esku hartze sistemikoan espezializatua. Egun aholkulari lanetan dihardu.\nAITZIBER ESNAOLA ARRIBILLAGA\nArkitektoa (UPC), Haur Hezkuntzako Irakaslea (EHU), Masterra Pedagogia Sistemikoan eta Panpinekin orientazio eta esku hartze sistemikoan espezializatua. Egun Lehen Hezkuntzan dihardu lanean.\nPedagogia Sistemikoaren oinarrizko kontzeptuak ezagutuko ditugu eta ariketa praktikoen bidez begirada sistemikoak ikasgelan bertan (baita gure familian, lantokian, lagun artean…) zer nolako aukerak eskaintzen dizkigun bizitzeko aukera izango dugu. Familia eta eskola komunitatearen arteko elkarlana izango dugu abiapuntu, eta ibilbide bat egingo dugu harremanetan dauden sistema ezberdinetan diharduten hurrenkera sistemikoak (Bert Hellinger) ezagutzetik eta gure egunerokoan, dagokigun arduratik, ikasleen zaintza eta garapena ziurtatzen dituen jardunean sakontzeraino.\n– Pedagogia Sistemikoaren oinarriak eta praxia ezagutzea.\n– Sistemak eta berauen arteko elkarlana finkatzea: familia eta eskola.\n– Norbere jatorri sistemikoaz ohartzea.\n– Bert Hellingerren hurrenkera sistemikoak ezagutzea.\n– Ikasleen eta hezkuntza komunitatearen aniztasuna, jatorria eta testuingurua onartzea eta begirada sistemikoa garatzea.\n– Hezkuntzako profesional gisa ditugun muga eta funtzioez ohartzea.\n– Autoritatearen kontzeptua garatzea: arduratik eta ikasleen zaintza eta garapena ziurtatzetik.\nEdukiak garatzeko azalpenak modu teorikoan eta batez ere teoriaren garapenerako, proposatuko diren praktikak eta bizipenak izango dira ardatza. Ariketa konkretuak banaka, talde txikitan eta talde osoan egingo ditugu.\nHezkuntza komunitatean diharduen profesionalari, ikasleekin eta haur zein gazteekin harremanetan dagoenari, gurasoei eta ikuspegi sistemikoan interesa duen pertsona orori\nData: irailak 29-30\nOrdutegia: 10:00-14:00 · 15:30-19:30 (larunbata) / 10:00-14:00 (igandea)\nPrezioa: 80 €\n80 €-ko diru sarrera kontu korronte honetan egin:\nIzen-emateko epea: irailak 21


Tio Teronen semeen erritmoan, Sormenetik - Galtzaundi Euskara Taldea\n2019ko azken saioa egin du larunbatean Sormenetikek eta jende mordoxka bildu da Oria ertzean dantza konpainiako kideen elkarrizketa jarraitzera. Oihana Iguaranek elkarrizketatu ditu taldeko Aritz Salamanca, Gorka Daguerressar eta Antton Fernandez musikari eta dantzariak. Beren ibilbide pertsonalengandik abiatuta, Tio Teronen semeak proiektua nola sortu zuten azaldu dute eta dantza tradizionalaren eta transmisioaren inguruko gogoeta ere egin dute. Amaitzeko, dantzarako tartea ere hartu dute protagonistak publikoaren laguntzaz.\nHonen ondotik, udaberrian bueltatutako da Sormenetik egitasmoa, sormenak eta kulturaz gogoeta egiteko gonbidatu berriekin.


Astelehen desberdina | Sorginak Emakume Gazte Asanblada\n← Azaroaren 24ko plenoa: etorri danok!!!\nAzaroak 25: kontzentrazioa eta burrunba!!! →\nPosted on 2010/11/18\tby Sorginak\nEderki joan zen asteleheneko mahai-ingurua. Putzuzuloko bilera gela goxo-goxo zegoen, beteta. Uxue Alberdik irakasgai potolo bat aprobatuta daukala erakutsi zigun, eta bat baino gehiago hausnar isilera eraman. Concetta Probanzak arte erakustaldi ederra egin zigun hasi baino lehen, eta Mursego… Mursego apunte mordoxka batekin itzuli zen etxera, buruari bueltaka. Beste guztiok bezala.\nEmakumeen arteaz, arte feministaz eta arte femeninoaz mintzatu ginen; aurreiritzi, klitxe eta etiketez; gu geu izateko beharraz; gizonkera batutik alde egin eta emakumekiak, eredu propio desberdinak, sortu beharraz, ondoren emakumekera batua sortzeko; finean, nahi genukeen arte munduaz.\nArgazki gutxi eta grabaketarik ez baldin badugu ere, eskerrak eman nahi dizkizuegu gerturatu zineten guztioi. Gu bezain gustora egon zinetela espero dugu. Horrelakoek ematen baitute indarra aurrera egiteko eta feminismotik sortzen jarraitzeko.\nPost hau Ekintzak, Sorginak atalean publikatu zen. Gogokoetara gehitzeko lotura iraunkorra.\nAstelehen desberdina -ri erantzun bat\nStan -k dio:\n3:39 pm 2013/03/08


Mae Jemison - Wikipedia, entziklopedia askea.\nMae Jemison (Decatur, Alabama, 1956ko urriaren 17a) estatubatuar ingeniari, mediku eta NASA-ko astronauta da. Espaziora bidaiatu zuen lehenengo emakume afro-amerikarra da.\nDecatur (Alabama), 1956ko urriaren 17a (63 urte)\nStanford Unibertsitatea 1977) Zientziatan graduatua, Artean graduatu : Ingeniaritza kimiko, African American studies (en)\nWeill Cornell Medicine (en) 1981) Medikuntzako doktorea\nStanford University School of Engineering (en)\nastronauta, medikua, katedraduna, fisikaria, aktorea, ingeniaria eta haur literatura idazlea\nElizabeth Blackwell Medal (2015)\nRachel Carson Award (2005)\n1.2 Astronauta lana\n1.3 Irakasle lana\nCharles eta Dorothyren hirugarren alaba da. Gurasoek, arotza eta irakaslea hurrenez hurren oso serio hartu zuten alabaren heziketa. Oso gaztetatik argi zuen zientzilaria izan nahi zuela eta Bigarren Hezkuntzan sartu orduko bazegoen espazioaren gaiaz interesatuta. 16 urterekin graduatu zen Bigarren Hezkuntzan eta Stanfordeko Unibertsitatean beka batekin ikasi zuen, ingenieritza kimikoko graduatua lortuz. Ostean, 1981. urtean medikuntzan doktoratu zen Cornell Unibertsitatean eta 1983-85 bitartean Cuerpo de Paz taldearekin bat egin zuen, eskualdeko mediku militar gisa arituz Mendebaldeko Afrikan, bereziki Sierra Leonan eta Liberian.\n1987ko ekainaren 4an NASAko astronauten formakuntza programan onartu zuten lehen emakume afroamerikarra izan zen Mae Jemison eta 1992an, berriz, espazioara bidaiatu zuen lehen emakume afroamerikarrean bihurtu zen. Endeavour ontzian bidaiatu zuen STS47 misioan eta espazioan eman zituen 8 egunetan. Mae Jemisonek esperimentuak egin zituen grabitate ezaren eta zinetosiaren inguruan bai tripulazioarekin bai bere buruarekin.Guztira, 190 orduz egon zen espazioan. 1987tik 1993ra NASAn zerbitzatu ondoren, Jemisonek Jemison Group, Inc., sortu zuen, sateliteetan oinarritutako ALAFIYA telekomunikazio sistema garatu zuena. Sistema honen asmoa garapen bidean dauden herrialdeetako mediku zaintza hobetzea zen.\nIngurumen ikasketen programan irakasle izan zen Dartmoutheko Unibertsitatean, garapen bidean dauden herrialdeetako aurrerapen teknologikorako Jemison Institutua zuzendu zuelarik bertan. Bere egungo proiektuen artean, Afrikan osasuna hobetzea eta garapen bidean dauden herrialdeen aurrerapen teknologikoan daude enfokatuta.\nMae Jemison Cornell Universityn eta Dartmouth Collegen irakasle izan da 1995tik 2002ra. American Chemical Society, Association for Space Explorers eta American Association for the Advancemente of Science bezalako erakunde zientifikoetan parte hartzen du.\nMultimedia: Mae Jemison\nAzken aldaketa 8 azaroa 2019(e)an, 20:47(e)tan\nOrriaren azken aldaketa: 8 azaroa 2019, 20:47.


Gipuzkoako errekor bat 16 urtetik beherakoentzat eta zazpi podium Euskadiko txapelketan\nEgilea: Pululu\tItzulpenaa: Auritz mendizabal\nAsteburu handia atleta urdinek parte hartu zuten lehiaketetan.\nZalantzarik gabe, garrantzitsuena larunbat arratsaldean gertatu zen Anoetako estadio txikian, 16, 18 eta 20 urtez azpikoen Gipuzkoako txapelketako hirugarren egunean, eta parte-hartze libreko probak egin zrienean baita ere.. Proba horretan, 16 urtez azpikoen 1.500 metro oztopoko lasterketan, Urko Etxebeste beasaindarra Gipuzkoako txapeldun izan zen eta Gipuzkoako errekor berria ezarri zuen 4:25.16 eginda eta Jon Galarraga Tolosa Cfko atletari kenduta. Marka honekin, Urko Esapiniako ranking-ean bigarren jartzen da eta 3.000 metrokoan lehenengo jarraitzen du.\nEuskadiko txapelketa absolutuan, Durangon, balantzea bikaina izan zen; izan ere, parte hartu zuten 11 atleta urdieatatik 8 podiumera igo ziren. Euskadi absolutuko txapeldunak hauek ziren: Iraia Mendia 1500 metroan 4.37,06; Ane Torres, pisu-jaurtiketan (4 kg) 12.97; Donostiako Atlético Dorleta Oiarbide ordiziarra, mailu-jaurtiketan (4 kg), 49,47 kg-rekin; eta Gari Garmendia Realeko izaldarra, 14,85rekin. Hauek ziren txapeldunordeak: Irenia Apaolaza 200 metroan, 24.88 marka pertsonala eta estatuko gutxienekoa 23 metroan; Sara García pertikan 2,65eko saltoarekin; eta Nora Tobar Atletico San Sebastianekin 1,73 altuera-jauzian. Danel Pérez 4.a zen altuera-jauzian 1.94; Ane Torres 6.a diskoan; Unai Mendizabal 12. 800 metrotan 1.59.02; Itsaso Estala 15. 100 metrotan 12.83 eta Nerea Galparsoro Atlético de San Sebastiánekin 6. 100 metrotan 12.49 finalean eta 12.22 (+2.8) semifinalean.\nDonostiara itzulita, 1.500 metroko probetan, 16 urtez behekoen txapeldunorde Haitz Urrestarazu zen 4.46.17rekin. Parte-hartze libreko probetan, gizonezkoetan, pisu-jaurtiketan (5 kg) Aimar Alustiza 14,68 marka pertsonala, 100 metrotan Unax Auzmendi 12.08, Unai Mujika 14.10 eta Markel Pérez 14.21 eta 3.000 metroan Jon Naldaiz 9:10. Emakumezkoetan, 100 metrotan Elene Galparsoro 13.56, Elene Basarte 13.80 marka pertsonala, Amaia Santamaria 14.07 marka pertsonala, Rabha Adjour 14.49 (+2,2), Iraia Mendia 14.55, Malen Artza 14,81 marka pertsonala, Maddi Garate 14.83 marka pertsonala, Maddi Oiarbide 14.07 eta Izar Aranburu 16.09. 300 metrotan Ainhoa Albisu 47.22 marka pertsonala, 100 metro hesietan Amaia Santamaria 17.67 marka pertsonala, Garazi Zubiaurrek 9.86 pisu jaurtiketan eta pertika jauzian Maddi mendizabalek 2.45 marka pertsonala eta klubek 16 urtez azpikoen errekorra eta Elorri Garciak 2.15 marka pertsonala zerupean.\nValladolideko 18 urtez behekoen Espainiako selekzioen arteko txapelketan, Euskadirekin Aratz Zendon hautatu zuten pisu-jaurtiketan (5 kg) 15.28 eginez, Uxue Artola disko-jaurtiketan (1 kg) 13. zen 25.29rekin eta Eneko Rodríguezek 4x100 metro mistoko errelebuan parte hartzen zuen, eta 15. eta 50.00 marka egin zuten; Euskadik seigarren postua lortu zuen selekzioka.\nAlacanteko La Nucia herrian egin zen Espainiako bigarren mailako klub masterren txapelketa. Bertan, Lurdes Intxausti izaldarrak Atlético Renteria klubarekin parte hartzen zuen, Txindoki AT filial master klubeko atleta gisa. Lurdes 3. mailu-jaurtiketan (3 kg), eta 25, 88 eta 5. pisu-jaurtiketan (3 kg), 8.78rekin. Atlético Renteriak 3. postuan amaitu zuen, eta lehena Hungariako puntuen sailkapenean.\nSalamancako sari nagusian, Atletico San Sebastiankeo Paula de Juanek 1.00.61 egiten zuen 400 metro hesietan.\nEibarko parte-hartze libreko probetan, Amaia Santamariak 4.44 jauzi egiten zituen luzera-jauzian bere debutean; Iruñean, Leire Tobarrek 100 metroko hesiak korrika egiten zuen 16.00ean, eta Dorleta Oiarbidek mailua (4 kg) 47.14ra jaurtitzen zuen.\nAsteburu honetan, larunbatean, Alacanteko La Nucia herrian, emakumezkoen kategoriako kluben ohorezko mailako Iberdrola ligaren finala izango da. Han izango da Donostiako Atlético Madrileko 4. postua gainditzeko eta podiumean sartzeko. Donostiarrekin Iraia Mendia 3.000 metro oztopoetan eta Irenia Apaolaza 4x400 erreleboanizango dira.\nIgandean, Gipuzkoako 16,18 eta 20 urtetik beherakoen txapelketako laugarren eta azken jardunaldia, eta parte-hartze libreko 20 proba Donostian, Anoeta estadioan.\nHerri-lasterketetan, larunbatean, Abkrossa Donostiako Amara auzoan, Gasteizko mendiak eta Azagrako (Nafarroa) Pablo Ariza sototik 10 km. Igandean, Lakuntzako Lakuntza Aralar mendi lasterketa, Tolosako hiru tontor eta bi tontor mendiko lasterketak eta Loiuko (Bizkaia) familia-lasterketa solidarioa.\nAimar Alustiza, pisu jaurtiketako 18 urtez beherakoen Espainiako hirugarrena\nAtleta urdinak sei lehiaketatan\nPodiuma Madrilgo I Dinamyc New Athletics-en\nAtletismoko agenda zabal eta erakargarria\nKluben ohorezko maila ligaren hasiera\nAtletismoko kontzentrazioak Cambrilsen eta Benicasimen\nOrdiziako pistan denboraldia irekiko da Gipuzkoan\nUrko Etxebeste eta Haitz Urrestarazu Sabadelleko 16 urtez azpikoen estatuko txapelketara\nIraia Mendia, 3.000 metroko 20 urtez azpikoen Espainiako txapelduna\nOrdiziako San Silbestrea\nMeeting Peña - GP Ordizia\nJosetxo Imaz Memoriala